Misija UN na Kosovu danas: različita viđenja svih - BBC News na srpskom\nMisija UN na Kosovu danas: različita viđenja svih\nVest da je Niki Hejli, sada već bivša predstavnica SAD u Ujedinjenim nacijama, poslala pismo generalnom sekretaru UN Antoniju Guterešu u kome traži da se UNMIK povuče sa Kosova izazvala je burne reakcije predstavnika Vlade Srbije.\nPismo koje je, prema pisanju medija, Hejli potpisala istog dana kada je objavila da se povlači sa mesta ambasadora SAD u UN, na vanrednoj konferenciji za štampu kritikovao je direktor Kancelarije Vlade Srbije za Kosovo i Metohiju Marko Đurić.\nJedini okvir za dijalog Beograda i Prištine jeste privremeni režim UN, rekao je Đurić.\n„Inicijativa je utoliko opasnija, jer dolazi u trenutku kada privremene kosovske institucije pokušavaju da formiraju vojsku Kosova", rekao je Đurić.\nPriština još od proglašenja nezavisnosti 2008. godina traži da UNMIK promeni način funkcionisanja na Kosovu i postane predstavništvo Ujedinjenih nacija.\nO smanjenju prisustva UNMIK-a na Kosovu u više navrata raspravljalo se i na sednicama Saveta bezbednosti UN - dok Sjedinjene Američke Države traže smanjenje budžeta, Rusija se ne slaže.\nŠta je UNMIK\nMisija privremene uprave Ujedinjenih nacija na Kosovu (UNMIK) uspostavljena je nakon što je 10. juna 1999. godine usvojena Rezolucija 1244 Saveta bezbednosti Ujedinjenih nacija.\nIstog dana okončano je NATO bombardovanje Jugoslavije nakon što je tadašnji predsednik Slobodan Milošević pristao na uslove rezolucije 1244 koje je predložila međunarodna zajednica.\nCiljevi pripadnika UNMIK-ove misije na Kosovu, kojih je, pre skoro dve decenije, 1999. godine, bilo više od 100 hiljada, bili su stvaranje uslova za normalan život svih stanovnika Kosova.\nBez Kosova u Njujorku\nTako im je pripalo osnivanje privremenih institucija, uključujući zakonodavnu i izvršnu vlast, i administraciju pravosuđa.\nU periodu od 1999. do novembra 2008. godine, UNMIK je vodio istrage i krivično gonio za teške i ratne zločine.\nMisiju predvodi Specijalni predstavnik Generalnog sekretara Ujedinjenih nacija - na ovom mestu se trenutno nalazi Zahir Tanin.\nOn je nedavno izjavio da će UNMIK na Kosovu ostati dok god to bude zahtevao Savet Ujedinjenih nacija.\nPovlačenje misije Ujedinjenih nacija sa Kosova predstavljalo bi priznanje neuspeha i kapitulaciju u borbi za ostvarenje nekih od ključnih ciljeva zbog kojih su i uspostavljene UN, rekao je Marko Đurić i dodao da je jedan od glavnih ciljeva bio misije povratak raseljenih lica.\nKritike na račun uspešnosti misije UNMIK je dobijao i na međunarodnom nivou - Amnesti internešnal je kritikovao način na koji su sprovoiđene istrage o zločinima nad Albancima, otmicama Srba i Roma i pripadnika drugih nacionalnosti.\nNeredi na Kosovu 2004. godine, međunarodne organizacije za zaštitu ljudskih prava označili su kao neuspeh policije UNMIK-a.\nPre dve godine, Savet za ljudska prava UNMIK-a objavio je da misija nije uspela da zaštiti romske porodice koje su nakon rata 1999. živele u izbegličkim kampovima.\nUNMIK skoro dve decenije kasnije\nNatpis na slici Za skoro dve decenije, na čelu UNMIK-a našlo se deset Specijalnih predstavnika Generalnog sekretara UN\nOd proglašenja nezavisnosti Kosova i početka uspostavljanja kosovskih institucija, kosovski zvaničnici insistiraju da UNMIK više nema ni svrhu ni cilj, te da je rezolucija 1244 zastarela.\nDanas, UNMIK svoju ulogu opisuje kao ulogu tela koje obezbeđuje bezbednost, stabilnost i očuvanje ljudskih prava na Kosovu.\nDa bi to postigao, sarađuje sa Prištinom i Beogradom, sa zajednicama na Kosovu i regionalnim i međunarodnim činiocima.\nNa tome radi 349 ljudi, kolika je danas misija UNMIK-a.\nKao vrhunac saradnje sa Beogradom i Prištinom UNMIK na zvaničnom sajtu ističe 2013. godinu i potpisivanje Sporazuma o načelima za normalizaciju odnosa.\nDok je za Prištinu, koja teži učlanjenju u organizacije pod kišobranom Ujedinjenih nacija, UNMIK zastarela priča, Srbija će se „svim argumentima usprotiviti inicijativi" povlačenja UNMIK-a, najavio je Đurić.\nUčitelj iz Vranja: Borba za brigu o autističnom sinu


Partizan bez Džikića i nekoliko igrača – Zijelona Gora želi revanš | Double - Double\nPartizan bez Džikića i nekoliko igrača – Zijelona Gora želi revanš\nKošarkaši Zijelona Gore dočekuju desetkovanu ekipu Partizana, a na ovom susretu Crno-Bele će predvoditi pomoćni trener Nenad Čanak.\nZijelona Gora je u dobroj seriji rezultata u poljskom šampionatu (4 pobede), dok u Ligi šampiona igra dosta promenljivo. Nakon velikih pobeda nad favorizovanim Sasarijem i AEK-om, usledio je poraz od Ludvigzburga u Nemačkoj koji je ovu ekipu stavio pred imperativ pobede u današnjem susretu.\nU odnosu na prvi duel u Beogradu (58-56 za Partizan), Zijelona je jača za crnogorskog internacionalca Vladimira Dragičevića (11.5 poena po meču), dok je Ukrajinac Jegor Zajcev napustio tim i otišao u Španiju. Upravo je Dragičević i najbolji strelac sastava, a bolji rezultati u oba takmičenja usledili su nakon njegovog dolaska u tim. Impresivno izgleda činjenica da u prvenstvu Poljske ovaj stameni Crnogorac šutira 80% za 2 poena.\nPartizan, ukoliko želi rezultat i ovoj teškoj situaciji, mora odigrati na gornjoj granici i kvaliteta i požrtvovanja, a Crno-Beli posebno moraju da kontrolišu broj izgubljenih lopti. Kao i u svakom meču ove sezone, Partizan mora imati i šut spolja ukoliko želi pobedu…\ntagged with FIBA LŠ, Partizan, Zielona Gora


Zemunski kej izgledaće kao "Beograd na vodi"\nZemunski kej će nakon rekonstrukcije izgledati kao “Beograd na vodi”, izjavio je zamenik gradonačelnika Beograda Goran Vesić.\n“Počeli smo da radimo Zemunski kej od (restorana) Venecije do Lida, pa nas čeka uređenje obale od Veneceije do Pupinovog mosta”, rekao je Vesić za TV Prva. On je dodao da će do kraja godine u Zemunu biti podignut spomenik bivšem gradonačelniku Beograda Branku Pešiću.\nVesić najavio i kanalizaciju\nTakođe je rekao da se za određene opštine u Beogradu radi projekat kanalizacije.\n“Za Kaluđericu se radi projekat kanalizacije, a Umka je u paketu sa Sremčicom, Ostružnicom, Velikom Moštanicom i delom Železnika. Potpisali smo ugovor sa Vladom Srbije, koja je ušla u projekat ‘Čista Srbija’ i u reaizaciju treba da krenemo veoma brzo“, rekao je Vesić.\nOn je rekao da je za kanalizaciju u Borči projektovanje završeno i da se trenutno čeka da se raspiše tender.\n“U decembru ćemo imati izvođača. Sve je spremno da počne da se radi. Takođe ćemo u januaru imati dve škole – osnovnu i srednju, a kasnije i sportski centar”, rekao je Vesić.\nGoran Vesić i o vakcinisanima\nZamenik gradonačelnika Beograda izjavio je da će u Beogradu prvom dozom protiv koronavirusa biti vakcinisano više od 60 odsto građana.\n“Zaključno sa jučerašnjim danom, prema zvaničnim podacima Gradskog zavoda za javno zdravlje, u Beogradu je prvom dozom vakcinisano 830.799 ljudi odnosno 59,89 odsto”, kazao je on, a preneo sajt Beoinfo.\nVesić je dodao da je drugom dozom vakcinisano 797.608 ljudi odnosno 57,58 odsto i da će do petka biti više od 800.000 revakcinisanih.\nPodsetimo, u Srbiji je u potpunosti vakcinisano manje od 50 odsto stanovništva. Prema zvaničnim podacima, vakcinisano sa dve doze u ovom trenutku je 43,2 odsto stanovništva.\nbeograd na vodi/goran vesić/zemunski kej


Kik-boks | Audio konstruktor\nдецембар 22, 2018 audio-konstruktor\nU prepunoj sportskoj hali u Smederevu, 21. decembra održan je meč za titulu wako pro prvaka sveta. Titulu je osvojio Nikola Stošić, kapiten kik boks reprezentacije Srbije. Uz savršen dizajn zvuka i svetla publici je priređen spektakl na svetskom nivou u organizaciji Kik boks saveza Srbije.\nKik boks spektakl u Areni\nновембар 01, 2015 audio-konstruktor\nDvadeseto Svetsko prvenstvo u kik boksu održano je od 24. oktobra do 1. novembra u Beogradu. Gala finalno veče, uz zabavni program i najbolje finalne borbe Prvenstva predstavljalo je pravi spektakl u Kombank Areni, 30.10. Vrhunski sportisti sveta takmičili su se u tri discipline, od kojih su dve ringovne: lou kik i K-1 i jedna tatami disciplina, koja se prvi put na svetskom nivou predstavlja u Beogradu, kik-lajt.


U narednih 8 mjeseci, Ivo Miro Jović predsjedavajući Predsjedništva BiH\nPredsjedavajući Predsjedništva BiH u narednih osam mjeseci biće Ivo Miro Jović koji je danas, u skladu sa principom rotacije, preuzeo ovu dužost od Borislava Paravca.\nU obraćanju na svečanoj sjednici Predsjedništva BiH, Paravac je rekao da principi rotacije, pariteta i konsenzusa, simbolično i suštinski, predstavljaju model po kome BiH može da funkcionira kao dobro uređena zemlja ravnopravnih naroda i entiteta.\nNovi predsjedavajući Jović najavio je da će Predsjedništvo nastaviti da pruža podršku reformi odbrane u BiH s ciljem uspostavljanja modernih i profesionalnih oružanih snaga.\nOn je istakao da BiH ima ozbiljne probleme u vezi sa reformom policije, kao i sa činjenicom da su lica optužena za ratne zločine, a posebno Radovan Karadźić i Ratko Mladić, još na slobodi.\nBorislav Paravac smatra da mnogobrojne posjete visokih međunarodnih diplomata BiH, kao i odlasci političara iz BiH u druge zemlje predstavljaju značajno poboljšanje međunarodne pozicije BiH, podizanje njenog ugleda u svijetu, ohrabrenje i podsticaj njenim naporima ka evroatlantskim integracijama.\nOn je istakao i aktivnosti koje je Predsjedništvo u proteklih osam mjeseci provodili u provođenju reformi u oblasti odbrane i sigurnosti.\nČlan Predsjedništva BiH Sulejman Tihić izjavio je danas da ne može biti u potpunosti zadovoljan radom Predsjedništva BiH, opterećenog unutrašnjim i spoljnim problemima.\nGospodin Tihić je ocijenio da se unutrašnji problemi odnose na smjenu hrvatskog člana Predsjedništva BiH Dragana Čovića i vlastitu odgovornost članova Predsjedništva BiH za propuste prilikom polaganja zakletve na Manjači i u Bileći, dok se spoljni odnose na blokadu u Vijeću ministara, zastoj u reformama i u odnosima sa susjednim državama.


Vlada Federacije BiH je iskazala spremnost da pošalje dva tima medicinskih radnika, po deset ljekara u Novi Pazar, rekao Tegeltija\n- I procjenjuju da će u naredna dva do tri dana ljekari koji su bili inficirani virusom korona u Novom Pazaru biti spremni da se vrate na posao. Premijer Srbije Ana Brnabić iskazala je zahtjev da će se, ukoliko bude potrebna dodatna pomoć obratiti BiH, ali da u ovom trenutku pomoć nije potrebna - rekao je Tegeltija novinarima u Istočnom Sarajevu.\nTegeltija: Ukoliko bude potrebna pomoć Srbija će se obratiti BiH Foto: Arhiv\n- Džaferović je proslijedio taj akt Savjetu ministara i mi smo obavili konsultacije. Vlada Federacije BiH je iskazala spremnost da pošalje dva tima medicinskih radnika, po deset ljekara u Novi Pazar. Nakon konsultacija sa Vladom Srbije, Brnabićeva je zahvalila za spremnost BiH da pruži medicinsku pomoć bolnici u Novom Pazaru - istakao je Tegeltija.\nTegeltija: BiH neće otvoriti granice dok to prema našim građanima ne uradi EU\nZoran Tegeltija Novi Pazar Šefik Džaferović\nZoran Tegeltija i na drugom testu negativan na koronavirus


Reagovanje JP Putevi Srbije – AUTOSRBIJA.CLUB\nReagovanje Puteva Srbije povodom cene izgradnje deonice Novi Beograd-Surčin\nPovodom neargumentovanih komentara u javnosti u vezi sa cenom izgradnje deonice Novi Beograd-Surčin, koja je deo autoputa Miloš Veliki, JP “Putevi Srbije” ukazuje na bitne činjenice u vezi s ovim projektom, koje su uticale na ugovorenu vrednost radova.\nDeonica Novi Beograd – Surčin je od izuzetnog značaja za funkcionisanje čitavog koridora “Miloš Veliki” (autoput E-763), imajući u vidu da predstavlja vezu Grada Beograda novim autoputem i u ovom trenutku čini nedostajuću “kariku” na početku čitave rute.Dužina deonice je 7,9 km,proteže se od Vojvođanske ulice na Novom Beogradu, gde je planiran kružni tok, pa sve do buduće petlje “Surčin”.\n– Predviđa se i izgradnja biciklističkih i pešačkih staza duž iste što za rezultat ima širi profil (trup) čitavog auto-puta i značajno veće količine radova. Planirane su pešačke i biciklističke staze sa obe strane ove saobraćajnice, širine 2,0m i 2,20m. Imajući to u vidu, širina normalnog poprečnog profila ove deonice ide čak do 47,2m. Takođe, s obzirom da je sam autoput širi, to zahteva i da buduće konstrukcije za ukrštanje ove saobraćajnice sa lokalnim putevima (mostovi, nadvožnjaci i podvožnjaci) budu veće nego što je to uobičajen slučaj. Projekat podrazumeva izgradnju ukupno pet mostovskih konstrukcija i jedan nadvožnjak, a pored toga ukrštanja sa lokalnim saobraćajnicama biće ostvarena i preko četiri površinske i jedne denivelisane raskrsnice (petlje);\n– Predmetna deonica autoputa podrazumeva specifične zahteve i mere za tehnologiju odvijanja saobraćaja u toku izvođenja građevinskih radova, kako bi se u što je moguće manjoj meri umanjio negativan uticaj radova na stanovništvo.\nNapominjemo i da je u budžetu Republike Srbije za 2019. godinu, koji je rađen u poslednjem kvartalu 2018.godine, bilo planirano kreditno zaduženje za ovaj projekat kod kineskih banaka u visini od 85% vrednosti projekta, odnosno u iznosu od 60 miliona dolara), a 100% vrednosti projekta od 70,5 miliona dolara odgovara ugovorenoj vrednosti radova\nOpelove svetske premijere


Jačanje saradnje sa Liberijom nakon povlačenja priznanja Kosova*\nPogledajte gde ministar Nedimović kupuje jogode sa svojim naslednikom\nMinistar poljoprivrede Branislav Nedimović ni na slobodan dan nije "pobegao" dalje od svog resora, pa je i ovaj vikend iskoristio da se bavi poljoprivredom, ali i edukacijom.\nOn je svog sina odveo u kupovinu jagoda, ali je njegov naslednik za to morao malo da se pomuči.\nNedimović je, naime, doveo sina na jednu plantažu jagoda u okolini Sremske Mitrovice gde, ako želite da kupite ovo voće, morate sami da ga naberete. Za uzvrat, jagode dobijate po povoljnijoj ceni.\nZašto se odlučio da umesto na pijaci na ovaj način on i njegov sin dođu do voća, Nedimović je objasnio time da "ništa nije važnije od stvaranja zdravih navika kod svoje dece".\nNedimović: Sajam poljoprivrede je simbol\nOVAJ sajam je simbol srpske poljoprivrede i želim da on raste iz godine u godinu, kako bi rasla i naša poljoprivreda - rekao je ministar poljoprivrede Srbije Branislav Nedimović, otvarajući sajam. - Srećan sam što je, posle finansijske stabilizacije države, došlo vreme da sredimo i stanje u poljoprivredi i da poljoprivrednici dobijaju više novca. Posle osam godina izborili smo se za otvaranje fondova EU IPARD u Srbiji, i iako se moglo čuti da neće biti ni 200 prijava, i da je to komplikvano, mi imamo više od 500 prijava.\nA na Sajmu, koji, kako je podsetio Slobodan Cvetković, direktor "Novosadskog sajma", upravo u ovoj godini obeležava i 95 godina postojanja, a i 130 godina od prvog ocenjivanja kvliteta proizvoda u Novom Sadu, mogu da vide ponudu više od 1.500 izlagača iz 30 direktno prisutnih zemalja, kao i proizvode i usluge još toliko zemalja, na 58.000 kvadratnih metara izlagačkog prostora.\nPažnju posetilaca najviše su, i ove godine, već po tradiciji, privlačili bikovi "teškaši", njih četiri. Prestižnu "titulu" najtežeg poneo je bik Disko, od 1.600 kilograma, kojeg je, u društvu dvojice mlađih i lakših "kolega" - Vilija i Fratela, izložio Veterinarski centar Krnjača u Beogradu.\nDisko bi mogao da bude i značajno teži, ali, kako kaže Dejan Spasić, iz Veterinarskog centra, mora da bude u kondiciji, kako bi mogao da obavlja svoju dužnost priplodnog bika. Izloženi su i Vili i Fratelo. A, na drugom kraju sajamske hale, ponosno se namestio bik Mališa, samo 40 kilograma lakši od Diska. Radenko Jeremić, njegov vlasnik, iz Salaša Crnobarskog, kaže da nema para za koje bi prodao svog ljubimca.\n- Kupio sam ga kao tele, i vezan sam za njega, a on napreduje po kilogram u proseku svakog dana - jasan je Jeremić. - Imam 120 tovnih goveda, brižno ih gajim, ali nijedno se još nije pokazalo tako dobro kao Mališa.


Čepurin: Očekujem da OEBS oceni da je Turska izvršila agresiju - 01.12.2015, Sputnik Srbija\nČepurin: Očekujem da OEBS oceni da je Turska izvršila agresiju\nAmbasador Rusije u Srbiji Aleksandar Čepurin izjavio da od Ministarskog saveta OEBS-a u Beogradu očekuje da oceni da je Turska izvršila čin agresije, kada je... 01.12.2015, Sputnik Srbija\nvesti, srbija, aleksandar čepurin, oebs\n07:50 01.12.2015 (Osveženo: 20:55 05.08.2021)\n© Tanjug / OKSANA TOSKICAmbasador Rusije u Srbiji Aleksandar Čepurin\nAmbasador Rusije u Srbiji Aleksandar Čepurin izjavio da od Ministarskog saveta OEBS-a u Beogradu očekuje da oceni da je Turska izvršila čin agresije, kada je oboren ruski avion u Siriji.\nRuski ambasador je ponovio da je angažman ruskih snaga u Siriji u skladu s međunarodnim pravom.\nPet plus za srpsko predsedavanje OEBS-u\n30 Novembar 2015, 17:49\n"Želim da istaknem da "Su-24" ni u jednom trenutku nije ugrožavao bezbednost Turske. Što se tiče OEBS-a, nadam se principijelnoj oceni da je Ankara defakto izvršila akt agresije", kazao je Čepurin za "Politiku".\nUpitan da li je obaranje aviona početak šireg sukoba Moskve i NATO-a, Čepurin je kazao da se ne sme zaboraviti da je Turska članica severno-atlantske alijanse, i to najveća pored Sjedinjenih Američkih Država, kao i da "nije čuo ni jasnu ocenu da su takvi napadi nedopustivi, niti garancije za budućnost, ni od Ankare, ni od Brisela".\nČepurin je kazao da smatra da će promena u ekonomskim odnosima Rusije i Turske, nakon incidenta sa avionom, imati pozitivan uticaj na jačanje ekonomske saradnje "sa tradicionalnim prijateljima Rusije, uključujući i Srbiju".\n"Otvaraju se dodatne mogućnosti na ruskom tržištu u oblasti građevinarstva, proizvodnje i isporuka prehrambenih namirnica, turizma. Važno je bez odlaganja stvoriti delotvorne mehanizme za takvu saradnju", kazao je Čepurin.\nAmbasador Rusije pohvalio je Srbiju kada je reč o predsedavanju OEBS-u u trenutku ukrajinske i sirijske krize.


Trebinjska policija uhapsila je danas lice čiji su inicijali G.O, osumnjičeno da je zapalilo vozilo zamjenika načelnika Policijske uprave /PU/ Trebinje Milivoja Vukovića.\nOsim ovog, uhapšeno je još 13 lica tokom pretresa na više desetina lokacija na području opštine Gacko.\n“Lice G.O. će u toku dana biti predato nadležnom tužiocu, uz izvještaj o počinjenom krivičnom djelu izazivanje opšte opasnosti”, rekao je novinarima načelnik Uprave Siniša Laketa.\nLaketa je naveo da je trebinjska policija sa pripadnicima Uprave za teški i organizovani kriminalitet Ministarstva unutrašnjih poslova Republike Srpske i uz asistenciju Žandarmerije blokirala uže gradsko jezgro Gacka.\n“Nakon pribavljene naredbe za vršenje pretresa, izvršen je pretres na više desetina lokacija na području opštine Gacko”, rekao je Laketa.\nOn je dodao da su uhapšena lica srovedena u prostorije PU Trebinje.\nLaketa je naveo da je lice G.O. osumnjičeno da je juče oko 3.00 časa polilo zapaljivom tečnošću vozilo u vlasništvu zamjenika načelnika PU i zapalilo ga.\n“Motiv ovoga krivičnog djela je zastrašivanje policijskih službenika PU Trebinje i MUP-a Srpske”, dodao je Laketa.\nSrna nezvanično saznaje da je riječ o Ostoji Govedarici iz Gacka /28/, koji je priznao da je počinio navedeno krivično djelo, a i ranije je imao problema sa zakonom.


Bez Ukrajine na događajima sa Rusijom povodom oslobođenja Beograda\nAmbasada Ukrajine u Srbiji je u saopštenju od 19. oktobra 2020. čestitala godišnjicu oslobođenja glavnog grada istakavši da odaje počast „svima koji su platili visoku cenu za slobodu prijateljskog srpskog naroda“.\nUkrajina ne želi da učestvuje u zajedničkim događajima sa predstavnicima Rusije povodom obeležavanja 76. godina od oslobođenja Beograda, navodi se u saopštenju Ambasade Ukrajine u Srbiji.\nAmbasada ističe da Ruska Federacija sedmu godinu zaredom ratuje protiv Ukrajine, da je okupirala (ukrajinsko poluostrvo) Krim i poslala trupe u Donbas (istočni deo Ukrajine).\nAmbasada je u saopštenju čestitala Srbiji godišnjicu oslobođenja glavnog grada istakavši da odaje počast „svima koji su platili visoku cenu za slobodu prijateljskog srpskog naroda“.\n„Dvadesetog oktobra 1944. godine snage Trećeg i Drugog ukrajinskog fronta i jedinice Narodnooslobodilačke vojske Jugoslavije oslobodile su jugoslovensku prestonicu i veći deo Srbije“, navodi se u saopštenju i dodaje da su jedinice Trećeg i Drugog ukrajinskog fronta izgubile više od 18.000 ljudi.\n„Hiljade Ukrajinaca zauvek su ostale u srpskoj zemlji, dajući svoje živote, zajedno sa jugoslovenskim vojnicima, za njenu bolju i slobodnu budućnost“, navela je Ambasada Ukrajine u Srbiji.\nU Beogradu je za 20. oktobar kada se obeležava Dan oslobođenja glavnog grada Srbije bila najavljena poseta predsednika Rusije Vladimira Putina.\nMeđutim, pojedini mediji su objavili informacije da je ta poseta otkazana, dok je predsednik Srbije Aleksandar Vučić u izjavi od 15. oktobra naveo da se i dalje čeka odgovor ruskog predsednika o tome hoće li posetiti Beograd u oktobru kako je ranije najavljivao sam Vučić.\nVučić: I dalje čekamo Putinov odgovor o poseti


Saša Janković ponovo ombudsman | EurActiv Srbija\nSaša Janković ponovo ombudsman\nObjavljeno : 04.08.2012.\t Tweet\nSkupština Srbije je 4. avgusta izabrala Sašu Jankovića za zaštitnika građana na novi petogodišnji mandat. Taj izbor je bio očekivan s obzirom da su sve poslaničke grupe najavile podršku Jankoviću. U izboru zaštitnika građana se kasnilo, pošto je Jankoviću petogodišnji mandat istekao 23. jula, a parlament nije u predviđenom roku pokrenuo proceduru izbora. I u uspostavljanju te nezavisne institucije, koja se stara o zaštiti i unapređenju ljudskih i manjinskih sloboda i prava, kasnilo se pre nekoliko godina. Uprkos izazovima, poput nedovoljnih kapaciteta i sredstava posebno u početku rada, Janković je uspeo da očuva nezavisnost u radu i izgradi ugled te institucije među građanima.\nNa sednici parlamenta 4. avgusta za izbor Jankovića glasalo je 167 poslanika, a jedan je bio uzdržan. Janković je zatim položio zakletvu.\nPrethodno su u raspravi održanoj 2. avgusta sve poslaničke grupe najavile da će glasati za ponovni izbor Jankovića za zaštitnika građana. Poslanici su tokom rasprave o izboru ombudsmana odali priznanje Saši Jankoviću, ocenivši da je dosadašnjim radom na tom mestu podigao ugled te institucije kod građana. Većina govornika je ukazala na potrebu da se kadrovski ojača služba zaštitnika građana kako bi mogla da odgovori na sve pritužbe građana na kršenje prava.\nJankovića su za zaštitnika građana predložile poslaničke grupe Demokratska stranka, Socijalistička partija Srbije i Liberalno demokratska partija, a taj predlog 1. avgusta jednoglasno je podržao Odbor Skupštine Srbije za ustavna pitanja.\nNakon izbora, Janković je izjavio u Skupštini Srbije da treba da prestanu da važe nepisana pravila da je za sprovođenje zakona potrebna politička volja i da je politička volja najjači zakon u državi. "Kada javna uprava prestane da bude alat socijalne politike u koju se zapošljava mnogo ljudi koji su slabo plaćeni i niko ih ne pita za rezultat i kada rukovodeća mesta prestanu da budu partijski plen već rezultata profesionalnih zasluga, stvoriće se uslovi za kraj rata koji sada bukti između administracije i građana", kazao je Janković posle polaganja zakletve pred Skupštinom Srbije.\nOn je poslanicima poručio da su zaštitnika građana izabrali konsenzusom i da je to ideal za ombudsmana i u najrazvijenijim državama.\nDodao je da je Srbija postala zemlja u kojoj taj specifičan držvani organ bez prave vlasti, bez prava da naredi, prinudi, kazni, smeni, promeni odluku onoga čiji rad kontroliše, bez finansijske moći i stranačke pozadine može snagom argumenata i integritetom da građanima obezbedi pravilnije i potpunije ostavrivanje prava i sloboda.\nKašenjenje sa izborom ombudsmana\nJankoviću je mandat istekao 23. jula, a do izbora novog zaštitnika građana tu dužnost obavljao je njegov zamenik Miloš Janković.\nIako je Skupština Srbije, koja bira zaštitnika građana, bila dužna da najkasnije šest meseci pre isteka mandata pokrene izbor ombudsmana, to nije bilo učinjeno. U martu su medijska udruženja i asocijacije, brojne nevladine organizacije, predstavnici nezavisnih regulatornih tela i Liberalno demokratska partija zatražili od parlamenta da ombudsman bude izabran što pre.\nSkupstina Srbije je krajem juna 2007. izabrala Sašu Jankovića za zaštitnika građana, a zakletvu je položio 23. jula 2007. godine. Mandat zaštitnika građana je pet godina i može najviše dva puta da bude biran na tu funkciju.\nZaštitnika građana bira Skupština Srbije glasovima najmanje 126 poslanika, dok kandidata predlaže Odbor za ustavna pitanja većinom glasova svojih članova. Pravo da predloži kandidata za zaštitnika građana Odboru za ustavna pitanja ima svaka poslanička grupa.\nZaštitnik građana nije ovlašćen da kontroliše rad Skupštine Srbije, predsednika Republike, Vlade, Ustavnog suda, sudova i javnih tužilaštava. Zaštitnik građana podnosi Skupštini redovan godišnji izveštaj u kome se navode podaci o aktivnostima u prethodnoj godini, podaci o uočenim nedostacima u radu organa uprave, kao i predlozi za\npoboljšanje položaja građana u odnosu na organe uprave.\nSaša Janković je ranije rekao da nije dobro da institucija koja kontroliše rad drugih državnih organa u zaštiti prava građana ne radi u punom kapacitetu i da se nada da će novi ombudsman biti brzo izabran.\nPrema Jankovićevim rečima, v.d. ombudsmana neće imati sva ovlašćenja zaštitnika građana jer, između ostalog, neće moći da inicira izmene zakona što, kako je rekao, nije redovan posao zaštitnika, već lična odluka.\n"I u drugim zemljama koje su na putu učvršćivanja demokratskih institucija bilo je problema sa reizborom ombudsmana onda kad je on ozbiljno shvatao svoj posao", rekao je Janković i istakao da se nijedna vlast ne raduje preterano snažnoj kontoli.\nJanković je ocenio i da niko u Srbiji ne može da kaže da je on u toku svog mandata bio naklonjen bilo kojoj političkoj stranci.\nOmbudsman - evropska tekovina\nOmbudsman je, na tragu evropskih iskustava, u Srbiji uspostavljen kao nezavisan državni organ koji štiti prava građana, kontroliše rad državne uprave i svih onih čijim se delovanjem, odnosno nečinjenjem mogu povrediti zakonom garantovana prava ili slobode.\nRazvijene evropske zemlje za ombudsmana znaju već nekoliko decenija, a i zemlje u regionu su odmakle u tom poslu. Institucija ombudsmana postojala je u Vojvodini od 2002. godine, a imaju ga Beograd i još neki gradovi i opštine u Srbiji.\nRepublički zaštitnik građana je, međutim, ustanovljen tek 14. septembra 2005. godine Zakonom o zaštitniku građana. Zbog strogih uslova koje kandidat treba da ispunjava, ombudsman nije izabran u zakonom predviđenom roku koji je istekao u aprilu 2006.\nJankovića je 2006. godine za to mesto predložila Demokratska stranka Srbije (DSS) tadašnjeg premijera Vojislava Koštunice. Međutim, deo nevladinih organizacija je imao rezerve u pogledu Jankovića, kao nedovoljno istaknute ličnosti, ali i zbog načina na koji je predložen bez javne rasprave, pa je on tada povukao kandidaturu. Jedan od kriterijuma pri izboru zaštitnika građana nalaže da kandidat bude osoba koja ima zapaženo iskustvo u zaštiti prava građana. Prilikom izbora 2007. nevladin sektor nije imao primedbe na njegovo imenovanje.\nSaša Janković je rođen 24. aprila 1970. godine u Loznici. Diplomirao je na Pravnom fakultetu u Beogradu 1996, a 2005. završio je specijalističke studije bezbednosti na Fakultetu političkih nauka u Beogradu. Tema specijalističkog rada mu je parlamentarna kontrola službi bezbednosti Srbije i Crne Gore (SCG).\nOd 1994. do 1997. godine bio je novinar u Novinskoj agenciji Beta da bi napustio novinarstvo i prešao u Ministarstvo za sport i omladinu. U tom Ministarstvu bio je tri godine stručni saradnik. Od 2000. godine do 2001. godine je bio sekretar Ministarstva, a od 2001. do 2003. bio je pomoćnik saveznog sekretara za sport i omladinu.\nOd novembra 2003. radio je kao nacionalni pravni savetnik u Odeljenju za demokratizaciju Misije OEBS u Beogradu.\n: Ombudsman: Potrebna depolitizacija javne uprave\n: Pred Srbijom zadatak zaštite ličnih podataka\n: Šabiću i Jankoviću priznanje Evropskog pokreta\n: Saši Jankoviću mandat ističe 23. jula


Zdravlje - EUIC Podgorica\nOsiguranje da građani vode zdrav život I imaju efikasan sistem zdravstvene zaštite i snažan zdravstveni sector, ključni su za održivi razvoj svakog društva. Zato je Evropska unija uključena u promociju blagostanja, poboljšanje efikasnosti zdravstvenog sistema i modernizaciju zdravstvene infrastrukture unutar i izvan svojih granica.\nKroz brojne projekte, EU je podržala borbu za socijalnu inkluziju i obezbjeđivanje jednakog pristupa zdravlju marginalizovanim grupama u Crnoj Gori. Takođe je doprinijela destigmatizaciji mentalnog zdravlja i poboljšanju medicinske njege za trudnice i odojčad. Nabavkom 12 vozila hitne pomoći za domove zdravlja širom Crne Gore, kao i novom savremenom opremom za transfuziju i savremenim dermoskopom za otkrivanje melanoma u ranoj fazi, EU je pomogla modernizaciju zdravstvene infrastrukture u zemlji.\nEU će nastaviti da pruža podršku i finansijsku pomoć Crnoj Gori u dostizanju najboljih evropskih praksi i standarda u oblasti zdravstva, posebno u vrijeme pandemije COVID-19. Više o pomoći EU Crnoj Gori u borbi protiv oboljenja COVID-19 možete pronaći ovdje.\nNabavka novog sanitetskog vozila sa neophodnom opremom za Zdravstvenu stanicu Žabljak\nZdravstvena politika Evropske unije je usmjerena na obezbjeđivanje jednakog pristupa modernoj i efikasnoj zdravstvenoj zaštiti svim Evropljanima.\nMELAdetect – Rano otkrivanje melanoma kože, sluznica i oka\nEvropska unija pruža značajnu finansijsku podršku za prevenciju i liječenje raka. Na taj način EU nastoji da pomogne što većem broju ljudi da žive bez raka, kao i da se bolest dijagnostikuje ranije kod većeg broja pacijenata kako bi imali bolji kvalitet života nakon liječenja.\nImplementacija evropskog sistema za transfuziju krvi\nEvropska direktiva o krvi pokriva sve korake u procesu transfuzije i postavlja standarde kvaliteta i bezbjednosti krvi za države članice Evropske unije.\nNabavka opreme za traganje i spasavanje i opreme za zdravstvenu zaštitu\nPolitike i djelovanje Evropske unije (EU) u oblasti javnog zdravstva imaju za cilj zaštitu i poboljšanje zdravlja građana Unije, podršku modernizaciji zdravstvene infrastrukture i unapređenje efikasnosti evropskog zdravstvenog sistema.


Objavljen Program reformi: Dokument pun opštih mjesta bez konkretnih planova | Banjaluka.net\nBosna i Hercegovina pripremila je Program reformi, novi dokument koji bi trebalo da bude upućen u centralu NATO-a u Briselu u sklopu dogovorene saradnje između BiH i ove vojnoodbrambene alijanse.\nMirko Okolić, zamjenik ministra odbrane BiH iz reda srpskog naroda, za “Nezavisne” je rekao da o sadržaju dokumenta treba da se konsultujemo s njegovim autorom, odnosno Predsjedništvom BiH, a ne sa Ministarstvom odbrane, ali da je on lično zadovoljan formulacijama koje definišu odnos BiH i NATO-a.\n“U dokumentu jasno piše da on ne prejudicira članstvo, a samim tim otklonjene su sve eventualne dileme o tome šta to znači. Uostalom, obratite pažnju na izjave funkcionera NATO-a u posljednje vrijeme. Oni nikad ne govore o članstvu, već se svaka njihova diskusija svodi na saradnju za koju se BiH opredijelila. Mi u RS raspoloženi smo da sarađujemo s NATO-om, i to nikad nije bilo sporno”, rekao nam je Okolić. Iz Predsjedništva juče nismo uspjeli dobiti komentar o sadržaju dokumenta i na koji način je kreiran.\nU dokumentu se navodi veliki broj opštih mjesta bez konkretnih aktivnosti ili rokova, poput “BiH će nastaviti aktivnosti na jačanju sposobnosti upravljanja krizama i planiranje za vanredne situacije, posebno kroz provođenje određenih navedenih aktivnosti”, ili rečenica u dijelu o ekonomskim politikama: “Nastavljaju se planirane aktivnosti ekonomskog razvoja.” Planovi koji se odnose na transportnu politiku definisani su kao: “Cilj Okvirne transportne politike BiH je održivi razvoj transportnog sistema u BiH, entitetima i Brčko distriktu zasnovane na očekivanom ekonomskom i društvenom razvoju zemlje.” U planovima o reformama u odbrambenom sektoru napisano je: “BiH će kroz odbrambeno planiranje stvoriti preduslove da odbrambene institucije i OS BiH budu sposobne izvršavati zadatke definisane zakonom i podržavati ispunjenje državnih ciljeva u oblasti sigurnosti i odbrane”.\nKada se radi o zaštiti tajnih podataka, objašnjeno je: “U okviru personalne sigurnosti državni sigurnosni organ preduzima sveobuhvatne aktivnosti kako bi se izvršila sigurnosna provjera svih osoba u BiH koje rukuju NATO tajnim podacima.” Iz ovoga se može zaključiti da trenutno tajnim podacima NATO-a u BiH rukuju lica koja još nisu prošla bezbjednosnu provjeru.\nU tabelama sa rokovima sprovođenja aktivnosti nalaze se formulacije “kontinuirano” i “tokom 2021. godine”.\n“Na osnovu ove strategije, napravljen je akcioni plan koji će se fokusirati na kontakte sa javnošću putem seminara, radionica i konferencija za ciljne grupe (lokalne vlasti, univerziteti, nevladin sektor) i programa kontakta sa javnošću čiji će cilj biti upoznati javnost u BiH o važnosti partnerstva sa NATO-om”, navedeno je u dokumentu, a ovakva formulacija od riječi do riječi prepisana je iz prethodnog dokumenta koji je BiH poslala u Brisel.\nOznake: Program reformi


Za građane sa juga Srbije koji su se suočili sa različitim posledicama epidemije koronavirusa niški Centar za psihološku edukaciju “Psihonega” će naredna tri meseca organizovati besplatnu psihoterapiju i savetovanje\nZa savetovanje i terapiju mogu se prijaviti osobe koje su bile hospitalizovane zbog novog virusa, one koje su trenutno bolesne i u karantinu, one koje su izgubile nekog usled pandemije, one koje su ostale bez posla zbog epidemije i medicinsko osoblje koje je bilo izloženo opasnostima, naveli su u “Psihonezi”\nU tom Centru su kazali da će ovu vrstu podrške moći da dobiju i osobe sa psihosocijalnim smetnjama, one sa simptomima stresa i sagorevanja, samohrani roditelji, korisnici socijalnih davanja, žrtve porodičnog nasilja, pripadnici romske nacionalne manjine ili deca i mladi bez roditeljskog staranja\nPrednost će imati građani Niša, Leskovca i Vranja, kao “područja koja su jako pogođena novonastalom situacijom”\nOrganizatori su pozvali zanteresovane da se prijave u što kraćem roku, pošto je prijavljivanje u toku, a broj potencijalnih korisnika je “ograničen”\nProjekat se realizuje u okviru programa Trag fondacije ”Aktivne zajednice: solidarni odgovor na COVID-19”\nZa građane sa juga Srbije koji su se suočili sa različitim posledicama epidemije koronavirusa niški Centar za psihološku edukaciju “Psihonega” će naredna tri meseca organizovati besplatnu psihoterapiju i savetovanje.\n– Za savetovanje i terapiju mogu se prijaviti osobe koje su bile hospitalizovane zbog novog virusa, one koje su trenutno bolesne i u karantinu, one koje su izgubile nekog usled pandemije, one koje su ostale bez posla zbog epidemije i medicinsko osoblje koje je bilo izloženo opasnostim- naveli su u “Psihonezi”.\nOni su naglasili da će prednost imati osobe iz Niša, Leskovca i Vranja, kao “područja koja su jako pogođena novonastalom situacijom”.\n-Nakon prijave i uvodnog intervjua deo korisnika će biti raspoređen u nekoliko grupa – na individualnu psihoterapiju i savetovanje uživo, na rad preko video-poziva ili na grupnu podršku i kurs učenja veština prevladavanja stresa, anksioznosti i depresivnog raspoloženja- naveli su u Centru.\nOrganizatori su pozvali zainteresovane građane da se prijave u što kraćem roku, pošto je prijavljivanje u toku, a broj potencijalnih korisnika je “ograničen”.\nZanteresovani se mogu obratiti realizatorima ovog projekta Stevanu Stanojeviću, Valentini Nikolić i Danici Vukić putem imejla, poziva ili vibera.\nProjekat se realizuje u okviru programa Trag fondacije ”Aktivne zajednice: solidarni odgovor na COVID-19”.\nKC Niš: Hospitalizovana 44 pacijenta sa potvrđenom koronom\nU Kliničkom centru Niš danas do 16 časova ukupno su hospitalizovana 44 pacijenta sa potvrđenim koronavirusom.\nNa veb- sajtu ove ustanove nije navedeno da li se neko od njih nalazi na respiratoru.\nPrema ovom izvoru, danas su u KC hospitalizovana dva pacijenta sa potvrđenim virusom manje nego juče, a 28 takvih pacijenata manje nego pre nedelju dana.


MELANOM I GENETIKA | Poliklinika Medic, Subotica, Srbija\nSvakodnevno izlaganje Suncu je prioritet za decu u razvoju, za odrasle i za stariju populaciju.Sunce je izvor života, utiče na neuroendokrinološke procese i sintezu nekih supstancija u organizmu.Važno je znati kako iskoristit blagotvorni uticaj prirodnog UV. Za sunčanje i boravak na otvorenom najbolje odabrati period pre 10 h i nakon 16 h, uz primenu zaštitnih krema.\nStav eksperta vezano za korišćenje solarijuma je vrlo odredjen i nije preporuka za alternativu prirodnom izvoru UV zračenja.\nUV zračenje ima ulogu u razvoja malignih tumora kože, karcinoma i melanoma, mere opreza nisu samo upozorenja lekara nego naša obaveza prema sebi i našim potomcima.\nNova istraživanja navode podatke o postojanju povezanosti gena, koji odredjuje pigmentaciju kod osoba sa bledim tenom svetlim, plavim očima, plavom ili crvenkastom kosom, sa većim rizikom od nastanka melanoma, bez obzira na fotoekspoziciju. Te osobe su po Fitzpatrikovoj klasifikaciji fototip 1-ne mogu pocrneti, imaju pege i uvek pocrvene na Suncu.\nFamilijarni melanom se javlja unutar porodice gde su krvni srodnici nosioci dva gena CDKN2A i CDK4.Mutacijama nastalim na ovim genima raste rizik od nastanka melanoma. Unutar ovih porodica koje imaju sklonosti ka razvoju melanoma, displastični nevusi(mladeži) i izlaganje Suncu se kategorišu kao nezavisni faktori rizika za oboljevanje od ovog malignog tumora.\nU patogenezi melanoma nasledni faktori ili mutaciie određenih gena dovode do transformacije samo nekih od mutiranih ćelija u melanomske ćelije koji imaju nekontrolisanu proliferaciju. Proces aktivacije se dešava složenim interakcijama, i na upoznavanju ovih mehanizama se bazira budućnost identifikacije i prevencije nastanka melanoma kao i pronalaska bioloških lekova za terapiju. Molekularni markeri za melanoma su signifikantni u detekciji tumora kože, praćenja terapijskog odgovora i dinamiku oboljenja. Diganostički biomarkeri za melanom su Pmel, Melan A i Tirozinaza.U najsavremenijoj patologiji radi se identifikacija microRNK-10b koji je prognostički biomarker za melanom.\nKod algoritma postavljanja dijagnoze i prepoznavanja osoba sa potencijalom za razvoj karcinoma ili melanoma kože, primenjuje se specifična anamneza koja se dopunjuje sa dermatološkim statusom i dermatoskopskom analizom.\nMelanom se može javiti i na delovima tela koji nisu izlagani Suncu ukoliko je osoba nosioc gena. Nasleđivanje specifične varijante melanocortin 1 receptor MC1R gena koji determiniše crvenu boju kose, pege i bledu kožu udvostručuje mogućnost razvoja melanoma nezavisno od fotoekspozicije.\nPreporuka je prevencija izbegavanjem sunčanja u delu dana kad je UV index naveći, pre nego oslanjanje isključivo na visoke faktore zaštite u formi raznih preparata za sunčanje. Otkriće alternativnog mehanizma melanomageneze ne isključuje značaj UV zračenja, već konstatuje da prisustvo crvenog pigmenta pogoršava negativne efekte Sunčevih zraka kod crvenokosih odnosno plavokosih ljudi.


Bosanska vlada pozvana u Hag | Institute for War and Peace Reporting\nBosanska vlada pozvana u Hag\nNjeni predstavnici su pozvani da pojasne zbog čega nisu obezbeđeni dokumenti koje je zatražio Karadžić.\nBosanskoj je vladi naloženo da u Haški tribunal pošalje svoje predstavnike koji će objasniti zbog čega nije ostvaren napredak u pronalaženju dokumentacije koju je zatražio bivši predsednik bosanskih Srba, Radovan Karadžić.\nSaopštavajući da je saradnja bosanske vlade u pogledu potražnje dokumenata do sada bila „problematična i ostvarivana sa zakašnjenjem“, sudije su izdale nalog „ovlašćenim predstavnicima Bosne i Hercegovine“ da dođu na saslušanje koje je zakazano za 15. oktobar.\nOvosedmična odluka usledila je nakon što se navršilo godinu dana otkako je Karadžić po prvi put od sudija zatražio da nalože bosanskoj vladi da mu prosledi dotična dokumenta, koja se tiču distribucije „oružja, municije i vojne opreme“ tokom bosanskog rata.\nEmbargo na oružje koji su Ujedinjene nacije uvele 1991. zabranjivao je da druge države dostavljaju oružje vojskama u bivšoj Jugoslaviji – ali Karadžić tvrdi da su mnoge od njih upućivale oruže vojsci bosanske vlade, koju su uglavnom činili Bošnjaci.\nU svom zahtevu od 31. avgusta 2009. Karadžić je naveo da je „otkrio dokaze koji ga navode da poveruje u to da je vlada Bosne, zajedno sa nekim drugim vladama, sudelovala u tajnom snabdevanju naoružanjem – koje je značajnim delom bilo korišćeno i za ubijanje nedužnih civila“.\nKaradžić je dokumenta zatražio od raznih zemalja – uključujući Nemačku, Francusku, Iran i Hrvatsku.\nRanije ovog leta, sudije su bosanskoj vladi dale rok do 15. avgusta da „ili okončaju tu potragu ili veću dostave izveštaj o njenom napretku“.\nSudije su ove sedmice primetile da je bosansko ministarstvo inostranih poslova 24. avgusta ukazalo na to „da je načinjen neznatan napredak kada su u pitanju njegove potrage za zahtevanim dokumentima“. Stoga su zaključile da bi bilo „korisno“ da se o tom pitanju održi zasebno saslušanje.\nOsim toga, Karadžić je ove sedmice od sudija zatražio da izdaju obavezujući nalog Miroslavu Tuđmanu, sinu pokojnog hrvatskog predsednika Franje Tuđmana, kako bi sa njim mogao da bude obavljen razgovor o navodnom švercovanju oružja tokom rata.\nMiroslav Tuđman je u periodu od 1993. do 1998. bio direktor hrvatske obaveštajne službe. U zahtevu za izdavanje „subpoene“ kaže se da će hrvatska obaveštajna služba „raspolagati podrobnim saznanjima u vezi sa dogovorima i stvarnim isporukama oružja iz Hrvatske za bosanske Muslimane, tokom 1994-95.“.\nKaradžić potom navodi kako je, prema obaveštajnim izveštajima Sjedinjenih Država, tadašnji ambasador SAD-a, Piter Galbrajt (Peter Galbraith), „dao ’zeleno svetlo’ hrvatskom predsedniku Franji Tuđmanu da uvozi oružje iz Irana i prosleđuje to oružje bosansko-muslimanskoj vojsci uz kršenje embarga koji je UN izdao na oružje“.\nKaradžić je naveo da je od maja 1994. do septembra 1995. Hrvatska služila kao kapija kroz koju su „Iran i ostale islamske zemlje“ švercovale na „hiljade metričkih tona pešadijskog oružja i ostalog naoružanja“ vojsci bosanske vlade.\nVeliki deo tog naoružanja, nastavlja Karadžić, završio je u rukama jedinica bosanske vojske u Srebrenici i Žepi, i bio je „upotrebljen za napadanje i ubijanje srpskih civila u obližnjim selima“.\nSrebrenicu i Žepu su Ujedinjene nacije proglasile „bezbednim zonama“, ali su ih u julu 1995. zauzele snage bosanskih Srba, nakon čega je usledilo masovno pogubljenje oko 8,000 bošnjačkih muškaraca i dečaka. Deo optužnice koja je podignuta protiv Karadžića odnosi se i na taj masakr.\nU svom ovosedmičnom zahtevu za izdavanjem „subpoene“, Karadžić navodi da je njegov pravni zastupnik, Piter Robinson (Peter Robinson), u više navrata pokušao da stupi u kontakt s Miroslavom Tuđmanom, ali da potonji nije odgovorio.\nRazgovor sa Tuđmanom bi, kako tvrdi Karadžić, mogao da bude važan iz nekoliko razloga.\n„G. Tuđman je pogotovo u dobroj poziciji da otkrije koja dokumenta sadrže sporazum sa Iranom o dostavljanju oružja bosanskim Muslimanima, pristanak Ujedinjenih nacija i ostalih zemalja članica Ujedinjenih nacija, otvaranje morskih ili vazdušnih puteva koji su bili blokirani, upotrebu humanitarnih konvoja za švercovanje oružja u Bosnu, te prirodu i količinu oružja koje je u Bosnu prošvercovano u periodu 1994-1995.“, napisao je on.\nOsim toga, Tuđman bi možda mogao da „ukaže hrvatskoj vladi na konkretna dokumenta koja se tiču tih događaja, a koja ona izgleda nije u stanju da locira“, saopštio je Karadžić.\nNakon što je primila zahtev za „subpoenu“, sudije su Hrvatsku „pozvale“ da odgovori na nju, s obzirom na to koliko je tesno povezana s Karadžićevim ranijim traženjem dokumenata. Ukoliko Hrvatska odluči da to učini, rok joj ističe 30. septembra.\nSvedok opisuje susrete sa Stanišićem i Simatovićem u Krajini\nKaradžić pobija istragu o granatiranju


Investicioni fond Delta plus izlazi na berzu - Ekonomija - Dnevni list Danas\nPočetna » Ekonomija » Investicioni fond Delta plus izlazi na berzu\nInvesticioni fond Delta plus izlazi na berzu\nPrvi domaći investicioni fond – Delta plus, čiji je osnivač beogradska kompanija Delta, dobio je juče rešenje o investiranju i počinje ulaganje na Beogradskoj berzi. Investiranje u inostranstvu trebalo bi da počne za nedelju dana, rekla je agenciji Beta direktorka tog fonda Radmila Bajević.\nPrvi domaći investicioni fond – Delta plus, čiji je osnivač beogradska kompanija Delta, dobio je juče rešenje o investiranju i počinje ulaganje na Beogradskoj berzi. Investiranje u inostranstvu trebalo bi da počne za nedelju dana, rekla je agenciji Beta direktorka tog fonda Radmila Bajević. Prema njenim rečima, investicioni fond Delta plus je inicijalni kapital potreban za početak investiranja, a koji po zakonu iznosi 200.000 evra, prikupio za nedelju dana, četiri puta brže od planiranog. Trenutno kapital fonda iznosi oko 600.000 evra, a novac je investiralo oko 220 ulagača, uglavnom fizičkih lica, ali ima i pravnih lica iz inostranstva. – Minimalni iznos za uplatu jedne investicione jedinice fonda, verovatno će se već od danas sa 1.000 dinara povećati na 1.010 dinara. Nerealno je očekivati da minimalni ulog drastično skače, jer je očekivani godišnji prinos fonda od 15 do 30 odsto. Međutim, već sada je maksimalan ulog u fond, koji ne sme da pređe 10 odsto ukupnog kapitala fonda, povećan sa inicijalnih 10.000 evra na 60.000 evra. Delta plus će, kao otvoreni investicioni fond, ulagati do 70 odsto u hartije od vrednosti u zemlji, dok do 30 odsto može biti uloženo u inostranstvo – naglasila je Radmila Bajević


"Menadžment upravlja situacijom, ne situacija menadžmentom" - Intervju: Mišo Božić, Delamode Balkans - logistikaitransport.com\n“Menadžment upravlja situacijom, ne situacija menadžmentom” – Intervju: Mišo Božić, Delamode Balkans\nU situaciji u kojoj se nalazimo, od najveće je važnosti naći način za bezbedno funkcionisanje. Kompanija Delamode Balkans napravila je model u kojem trećina zaposlenih u kancelarijama rade od kuće, a ostala dva tima su međusobno izolovana. Kada je reč o radnicima u skladištima i vozačima, pored svih preduzetih mera, kvalitet komunikacije na najvišem nivou je obavezan – rekao je za naš časopis Mišo Božić, generalni direktor za zapadni Balkan u kompaniji Delamode Balkans.\nS pojavom virusa COVID-19 u poslovnom svetu je stvoreno okruženje u kom se oseća nesigurnost i neizvesnost za period koji dolazi. Još u 2019. godini se očekivao pad proizvodnje zbog tenzija nastalih između vodećih ekonomija sveta, a projekciju je dodatno pogoršao uticaj pandemije.\nNa osnovu izveštaja MMF-a se očekuje prosečan pad GDP-a u Evropi od 6,7%, Severnoj Americi 6%, Australiji od 6,7% dok se rast GDP-a očekuje u zemljama Centralne i Istočne Afrike i Jugoistočne Azije. Globalno GDP će sa 2.9% iz 2019. godine pasti na -3% u 2020. Industrijske grane koje su najviše zahvaćene pandemijom su turizam i hotelijerstvo zbog zatvaranja granica,\nograničenja radnog vremena, broja gostiju koji mogu da borave u zatvorenom prostoru kao i same reakcije stanovništva usled smanjenog poverenja. Kada govorimo o poverenju stanovništva i ograničenjima koja je donela pandemija izazvana virusom COVID-19 neizostavno je da su se promenile i navike kupaca tako da umesto tradicionalne kupovine u prodavnicama i tržnim centrima ili obroka u restoranima prelazi se na „online“ kupovinu i sve veću ulogu kurirskih službi.\nZa razliku od dosadašnjih situacija kada su pojedine zemlje, regioni ili ceo svet bili u recesiji danas se ceo svet nalazi u okruženju u kom se niko pre nas nije nalazio što nas dovodi na neku početnu poziciju odakle u zavisnosti od strategije i reakcije menadžmenta zavisi ishod poslovanja privrednih subjekata. Najpribližnije sa čim možemo uporediti trenutno poslovno okruženje su 20-te godine prošlog veka kada smo imali pandemiju Španske groznice, ali za razliku od tada danas moramo imati u vidu napredak tehnologije i mnogo veći uticaj turizma i putovanja na globalnu ekonomiju.


ARHIVA - Policajac nosi zaplenjeni kokain, 5. avgusta 2019. u vojnoj bazi u Kostariki (Foto: Reuters/Juan Carlos Ulate)\nCrnogorska policija saopštila je da je, kao rezultat saradnje Uprave policije i partnerskih službi Velike Britanije i Mornarice Kraljevine Holandije, u vodama Venecuele realizovana međunarodna policijska akcija u kojoj je zaplijenjeno više najmanje pet tona kokaina i uhapšeni državljani Crne Gore.\n“Postupajući po informacijama koje je Uprava policije Crne Gore uputila partnerskim službama Velike Britanije, u vodama Venecuele, u Arubi, realizovana je velika medjunarodna policijska akcija u kojoj je za sada zaplijenjeno više od jedne tone kokaina”, saopštila je crnogorska Uprava policije (UP), koja je kasnije saopštila da je na brodu za sada pronađeno još četiri, a ukupno pet tona te droge.\nUprava policije u saopštenju za javnost navodi da je kokain zaplijenjen na brodu “Aressa”, objašnjavajući da je taj brod "lociran i opsereviran cijelom rutom plovidbe duž Južne Amerike, sa posebnim mjerama nadzora pri svakom ulasku i izlasku iz luka".\n“Nakon dobijanja operativnog podatka da je kokain ubačen na Arresu, Mornarica Kraljevine Holandije je u Arubi presrela brod i započela detaljan pretres koji je i dalje u toku”, navodi se u saopštenju UP i dodaje da su “slobode lišeni i crnogorski državljani koji su bili članovi posade”\nPolicija navodi da se sumnja da je kokain brodom Aressa trebao biti prokrijumčaren iz Kolumbije do jedne od luka u Zapadnoj Evropi.\n“Nastavlja se dalja pretraga, a o rezultatima ćemo javnost blagovremeno obavijestiti”, navodi Uprava policije u saopštenju.


Nemačke mašinovođe u jednonedeljnom štrajku › Made-in-Germany.rs\nNemačke mašinovođe u jednonedeljnom štrajku\nU borbi za bolje zarade i uslove rada, mašinovođe u Nemačkoj započele su od juče jednonedeljni štrajk, koji je odmah naišao na oštre kritike i upozorenja vlade.\nNemačke mašinovođe koje su zaposlene u državnoj železnici “Dojče ban” počele su štrajk juče u 15 sati u teretnom saobraćaju, a danas u dva sata počeće i obustava rada u putničkom saobraćaju, koja će trajati do 10. maja.\nNemački vicekncelar i ministar privrede Zigmar Gabrijel upozorio je na ozbiljne posledice i štetu koju bi štrajk mogao naneti celokupnoj nemačkoj privredi. Za tabliod “Bild” Gabrijel je izjavio da će ovaj štrajk teško pogoditi putnike, ali takođe i nemačku železnicu “Dojče ban”, kao i celu nemačku privredu, i zahtevao ozbiljne pregovore, umesto paralisanja transporta u Nemačkoj. Slično je reagovao i Aleksander Dobrint, ministar saobraćaja, ocenivši da je štrajk dostigao granicu razumevanja kod građana, prenosi agencija „Tanjug“.\nZamenik šefa poslaničkog kluba nemačkih demohrišćana u Bundestagu Mihael Fuks upozorio je da sindikat mašinovođa postaje rizičan za nemačku privredu. On je naglasio da su „igre“ za moć jednog sindikata postale, jednostavno, nepodnošljive.\nSavez nemačkih službenika, čiji je član i sindikat mašinovođa, pozvao je strane u sporu na postizanje dogovora u pregovorima o tarifi, i predložio uvođenje arbitra, ukoliko ovaj štrajk ne bude vodio ka rešenju u pregovorima.\nSa rukovodstvom železnice sindikat železničara „GDL“ vodi dugotrajne pregovore oko visine zarada i dužine radnog vremena. Prošlog meseca njihov je štrajk trajao svega 43 sata, što je dovelo do prestanka funkcionisanja dve trećine železnickog saobraćaja.\n“Dojče ban” koji zapošljava oko 300 000 ljudi, dnevno preveze 5,5 miliona putnika, ukazuju nemački mediji koji na svojim internet stranicama objavljuju telefonske brojeve putem kojih putnici mogu da se informišu o uslovima prevoza tokom trajanja štrajka, inače osmog po redu u poslednjih 10 meseci.\n“Dojče ban” i sindikat postigli dogovor\nMašinovođe u Nemačkoj u novom štrajku\nNemačke mašinonovođe ponovo u štrajku\nNemački aerodromi ponovo u štrajku\nOd MiG na 05/05/2015 / AKTUELNO / Ostavite komentar\nEvropa falsifikuje srpske izvozne sertifikate


Han: Datum 2025. "ambiciozan" ali i dalje "izvodljiv", lideri shvatili stvari ozbiljno | Kodex.ME\nO pristupanju zemalja regiona Evropskoj uniji\nHan: Datum 2025. "ambiciozan" ali i dalje "izvodljiv", lideri shvatili stvari ozbiljno\nStrategija koju smo predstavili za Zapadni Balkan u februaru ove godine izazvala je reakcije i djela, izjavio komesar Evropske unije za proširenje Johanes Han.\n10. 07. 2018 - 12:24 Autor: Kodex\nPrema njegovim riječima, čitav proces je indikativnim datumom (2025. godina) dao više kredibiliteta.\n"Ovaj datum je čitavu priču načinio konkretnijom i smatram da je to bitno... Na početku sam oklijevao, ali danas mi je drago što su me ubijedili da je datum dobra ideja", rekao je Han na panel diskusiji tink tenka "Četam haus", na marginama samita o zapadnom Balkanu u Londonu,prenosi B92 pozivajući se na agenciju Tanjug.\nKazao je i da je datum 2025. "ambiciozan", ali i dalje "izvodljiv". Prema njegovim riječima, pristupanje zemalja zapadnog Balkana 2025. godine značilo bi da one moraju da pregovore i neophodne procese završe do 2023. godine, što je izazov.\nIndikativni datum izazvao je reakcije i unutar EU, što je prema riječima Hana "podjednako bitno", jer sada pojedini lideri prihvataju da su stvari ozbiljnije nego što su vjerovali.\n"To je na jedan način dobro, jer dovodi do diskusije unutar EU i to je jedan od glavnih razloga koji me je ubijedio da postavimo datum", rekao je Han.\nOn kaže da su svi nezadovoljni trenutnom situacijom i da se tu ne dovodi u pitanje širenje EU. "Ne slažem se sa pristupom Emanuela Makrona da prije sledećeg koraka u širenju moramo da to razjasnimo unutar EU", rekao je Han.\n"Zajedno sa indikativnim datumom, to je stvorilo više energije da se riješe najvidljiviji problemi, kao što je rješenje spora o imenu (Makedonije) i sada moramo da uradimo sve da pomognemo državi da ubijedi svoje građane da je ovo pravi put naprijed", rekao je Han.\nOn je pomenuo Srbiju, kao i Crnu Goru, naglasivši da su te dvije države uspjele da otvore nova poglavlja u pregovorima sa EU. Pohvalivši Bosnu i Hercegovinu na završenom upitniku, Makedoniju i Grčku na rješenju spora o imenu, Han je istakao i da Albanija ima da riješi probleme sa Grčkom, dodajući da sve zemlje regiona imaju neku vrstu "oklijevanja" u rješavanju problema sa vladavinom prava.\n"To je obavezno u EU. Smatram da kombinacija vladavine prava i ekonomskog razvoja na neki način pomaže u ovome. Mislim da je cio region, po pitanju vladavine prava, u nekom tranzicionom periodu", rekao je Han. On je istakao da su mnogi lideri shvatili da se moraju baviti vladavinom prava, dodajući da je suočen sa oklijevanjem i da su članice EU sve više nestrpljive po ovom pitanju.\n"Oni to vide kao ključ za razvoj regiona i to se ne tiče samo borbe protiv korupcije, ima još mnogo polja kao što su sloboda izražavanja, nezavisno sudstvo, gdje je potrebno još napretka", kaže Han.


PRAZNE ULICE NA ĐURĐEVDAN Policijski čas u Srpskoj počeo je u 15 časova, ovako izgleda Banjaluka (FOTO)\nU Republici Srpskoj u 15 časova je počeo policijski čas koji će trajati do sutra u pet časova ujutru i odluku o ovom ograničenju kretanja je doneo Republički štab za vanredne situacije radi sprečavanja širenja korona virusa.\nSlike koje su se mogle videti u Banjaluci su podsećale na one dane koji nisu daleko, sa zatvorenim poslovnim prostorima, iako je sredina radnog dana, te pustim ulicama na kojima nema ljudi iako je lepo vreme.\nU to se uerio i fotoreporter Srpskainfo na omiljenom gradskom šetalištu, Gospodskoj ulici u kojoj su se samo mogli videti radnici koji su se vraćali sa svojih radnih zadataka.\nTo šetalište je u satima koji su prethodili policijskom času bilo puno građana koji su užurbano pokušali da završe obaveze ili da prošetaju, ali u 15 časova je ponovo sve stalo.\nŠetalište u centru Banjaluke\nU Banjaluci je nedostajalo i uobičajene užurbanosti i gužve koja je inače karakteristična za 6. maj. Veliki broj građana danas proslavlja Đurđevdan, tako da je veliki broj Banjalučana ovaj dan provodio u odlasku na slavlja kod porodice ili prijatelja.\nTo ove godine nije moguće zbog aktuelne epidemiološke situacije koja ne dozvoljava velika okupljanja građana na jednom mestu.\nPored trenutnog policijskog časa, republički Štab za vanredne situacije doneo je odluku da od sutra ograničenje kretanja u Srpskoj bude od 22 časa do pet časova narednog dana.\nSRPSKA U BORBI PROTIV NEVIDLJIVOG NEPRIJATELJA U podne počinje zabrana kretanja


Mala ružičasta traka meseca oktobra - Dvadesete\nSvake godine ova posebna ružičasta vrpca The Pink Ribbon sve je prepoznatljivija u našem okruženju bilo da su u pitanju kompanije, organizacije ili pojedinci. Ali, koliko nas zna od kada je baš ova roze traka simbol meseca oktobra?\nMesec borbe protiv raka dojke započeo je 1985. godine u SAD, sa idejom da ženama u što većoj meri približi temu raka dojke, važnost testova ranog otkrivanja, a posebno promocije mamografije kao važnog alata za borbu protiv raka dojke.\nPrva nacionalna kampanja koja je koristila ružičastu traku organizovala je kozmetika Estee Lauder 1992. godine. Tada je podeljeno 1,5 milion ružičastih traka koje su od tada glavni vizuelni podsetnik na Međunarodni mesec borbe protiv raka dojke.\nI danas rak dojke predstavlja vodeći uzrok obolevanja i umiranja od malignih bolesti u ženskoj populaciji širom sveta. Prema podacima Svetske zdravstvene organizacije, godišnje se registruje oko 1.670.000 obolelih žena, dok od iste bolesti svake godine umre preko pola miliona njih. U našoj zemlji rak dojke je najčešći maligni tumor kod žena, a procenjuje se da čak svaka osma žena u Srbiji tokom svog života oboli od raka dojke.\nOktobar se, kao Međunarodni mesec borbe protiv raka dojke, obeležava širom sveta kako bi svest o važnosti i značaju prevencije bila jača, jer rano otkrivanje povećava šanse za trajno izlečenje. Zato slobodno zakaži pregled ako to već nisi učinila, i redovno idi na kontrole, neka briga o zdravlju bude tvoja najvažnija navika.


Novih 4.9 miliona Eura za Srbiju od EU - Valjevo\nNovih 4.9 miliona Eura za Srbiju od EU\nPosted by: REDAKCIJA VALJEVSKA POSLA in Valjevo 3. April 2020.\tComments Off on Novih 4.9 miliona Eura za Srbiju od EU\nMinistar za evropske integracije, Jadranka Joksimović, Ambasador Evropske unije u Srbiji, Sem Fabrici i šefica UNOPS kancelarije, Mikela Telatin potpisali su danas u Beogradu sporazum o donaciji, vredan 4,9 miliona evra, za pomoć Srbiji u borbi protiv pandemije KOVID-19. Ova donacija će omogućiti kupovinu respiratora, testova i zaštitne laboratorijske opreme. Partner u implementaciji je Kancelarija Ujedinjenih nacija za projektne usluge u Srbiji (UNOPS).\nOvaj grant je deo finansijske podrške od 93 miliona evra, koju Evropska unija pruža Srbiji za hitne, kratkoročne i srednjoročne mere za suzbijanje posledica COVID-19.\nU prilogu je saopštenje i forografija sa današnjeg potpisivanja sporazuma o donaciji, vredan 4,9 miliona evra, za pomoć Srbiji u borbi protiv pandemije COVID-19. Zbog trenutne situacije potpisnici su ovaj sporazum potpisali u skladu sa propisanim merama.\nCoronavirus COVID-19 Evropska unija Korona virus Srbija\t2020-04-03\nTagged with: Coronavirus COVID-19 Evropska unija Korona virus Srbija\nPrevious: Obaveštenje o radu maloprodajnih objekata Europroma za subotu 4. april\nNext: Gorenje Valjevo produžava obustavu proizvodnje do 13. aprila


BRNABIĆ: Da budemo srećni jer sada imamo vremenski okvir, A TO NIJE 2025. NEGO KASNIJE ... | WebTribune\nHome U FOKUSU BRNABIĆ: Da budemo srećni jer sada imamo vremenski okvir, A TO NIJE 2025. NEGO KASNIJE …\nPosted date: фебруар 06, 2018 In: U FOKUSU\nPredsednica Vlade Srbije Ana Brnabić zahvalila se, nakon usvajanja Strategije EU za Zapadni Balkan, državama članicama EU koje su, kako je rekla, sversrdno podržavale Srbiju na evropskom putu.\nBrnabić je podsetila da je aktuelni predsednik Srbije Aleksandar Vučić bio uporan u zahtevima da Srbija dobije okvirni period na koji možem da računa kad je reč o pristupanju Uniji.\n“Tek sad imamo vremenski okvir, mislim da treba da budemo srećni i ponosni jer je EU svim građanima i državi Srbiji odala priznanje za napredak na evropskom putu. Ali najviše želim da naglasim da nam ovo daje šansu, nije garancija da ćemo 2025. postati članica”, rekla je Ana Brnabić.\nOna je poručila članovima Vlade Srbije da je sad još veća odgovornost da se ukazana šansa iskoristi i da se “ambicozan, ali ostvariv plan” realizuje.\n“U narednom periodu treba svaki dan da se trudimo i pokažemu u svakom segmentu društva da smo zaslužili da postanemo član, koji će moći da doprinese EU i da je ojača”, rekla je ona.\nBrnabić ukazuje da dokument sugeriše veće prisustvo EU i navodi šest inicicjativa za jačanje saradnje u ključnim oblastima: vladavina prava, bezbednost i migracije, socijalno ekonosmki razvoj, povećanje infrastrukturne povezanosti, digitalna agenda i podrška pomirenju i dobrosusedskim odnosima.\n“Važna poruka je da se priznaju individualni rezultati u postizanju kriterijuma. Prepoznati smo kao lider. Od sad su ključni i brzina i kvalitet, ali za Srbiju kvalitet reformi ostaje prioritet – nećemo tražiti prečice na evropskom putu, već nas zanima suština reformi i da se implementiraju na pravi način”, rekla je Brnabić.\nIstakla je da je Srbija pokazala koliko je posvećena regionalnoj stabilnosti, kako na Zapadnom Balkanu, tako i šire.\n“Znamo koje su naše obaveze i na kojima dodatno posvećeno moramo da radimo. Nastavićemo brže i efikasnije da ispunjavamo kriterijume za bolje sutra svih nas”, zaključila je predsednica Vlade Srbije.\nIDLIB GORI: Ruski bes zbog poginulog pilota se nastavlja, za nekoliko minuta još 55 pobunjenika eliminisano\nHILJADE LJUDI NA ULICAMA: Protesti u Nemačkoj, traže ostavku Angele Merkel\nLAZANSKI BRUTALNO: KFOR pristrasan, NATO omanuo, luciferska politika Brisela, Nik Dučić nije Srbin …\n“Vučić prisluškivan 13 godina”


15.01.2018. / 8:30\nPARIZ, Francuska kompanija Laktalis povukla je 12 miliona pakovanja zaraženog mlijeka u prahu za bebe u 83 zemalja, zbog prisustva salmonele u tom proizvodu.\nDirektor Laktalisa, jedne od najvećih mliječnih grupacija, Emanuel Besnier, obratio se po prvi put medijima nakon što je optužen da je kompanija sakrivala epidemiju salmonele kod biljke od koje se proizvod pravi.\nFrancusku kompaniju Laktalis osnovao je Besnierov deda 1933. godine, a ostvaruje godišnju prodaju od oko 17 milijardi evra, zajedno sa proizvodima Galbani ricotta i mozzarella u Italiji.\n“Moramo uzeti u obzir obim ove operacije: Više od 12 miliona kutija je pogođeno”, rekao je on, dodajući da distributeri više ne moraju da sortiraju proizvode kako bi pronašli zagađeni prah.\n“Oni znaju da je potrebno da se ukloni sve sa polica”, rekao je Besnier.\nBesnier, koji je u petak pozvan u ministarstvo finansija Francuske, obećao je nadoknadu za sve pogođene porodice.\nOn je rekao i da su zdravstvene posljedice za potrošače, naročito bebe mlađe od šest mjeseci bile prve na njegovom umu, dodajući da je to kod njega izaziva veliku zabrinutost.\nLaktalis je već tužilo na stotine porodica koje tvrde da su im djeca dobila trovanje salmonelom nakon što su popila ovo mlijeko.\nDo sada je u Francuskoj prijavljeno 35 slučajeva gdje su odojčad dobila salmonelu kojom je bilo zaraženo mlijeko u prahu, dok je jedan slučaj prijavljen u Španiji, a drugi se istražuje u Grčkoj.\nMeđutim, udruženje koje zastupa žrtve kaže da vlasti potcjenjuju broj žrtava ovog skandala.\nPodsjetimo, Laktalis je prethodno, početkom decembra, bio suočen sa sličnim skandalom nakon koga je uslijedilo haotično povlačenje nekoliko miliona proizvoda namijanjenih bebama, a novo povlačenje “iz predostrožnosti” odnosi se na sve proizvode iz fabrike u Kraonu, na zapadu Francuske, koji su proizvedeni od februara.\nLaktalis se u saopštenju izvinio potrošačima, objašnjavajući da su istražitelji utvrdili da je problem nastao poslije renoviranja u Kraonu početkom godine, a sada je proizvodnja u njoj obustavljena.\nFrancuska vlada je početkom decembra objavila listu zemalja na kojoj su, između ostalih, Kina, Pakistan, Bangladeš, Saudijska Arabija, Maroko, Sudan, Peru i Kolumbija, ali ne i SAD koje su veliko tržište kompanije Laktalis. B92\nTagovi: Emanuel Besnierlaktalismlijeko za bebepovlačenje mlijekaslmonelazaraza


Teen Wolf (2011) - Titlovi.com\ndrama, komedija, akcija, ljubavni, fantazija, triler, horor (2011)\n“Mladi vukodlak” je nastao na predlošku istoimene hit komediji 1985. u kojoj je glavnu ulogu igrao slavni Michael J. Fox, ali je scenaristički krenuo svojim putem. I dok je igrani film iz 80tih sportska komedija serijal je drama koja obiluje crnim humorom i tamnijim tonovima. Sami producenti priznaju da su najviše bili pod utjecajem jednog drugog hita – “Buffy, ubijica vampire”. Ipak, jednu stvar djele sa slavnim prethodnikom, a to je iznimna popularnost među tinejdžerskom publikom.\nKraj.Stvarno bi mogla jos neka sezona.Ali izgleda da ce se nastaviti u nekom drugom obliku sa likovima koji su iz ove serije i isto tako kao deo MTV.Videcemo.\nPogledao sam ido 20 epizode i stvarno mislim da je dobra serija.\nGledao sam sve sezone i dopali su mi se.Poslednu sezonu sam izgledao do 12 epizode i mislim da vredi odvojiti malo vremena i pogledati je.Hvala na prevodima.\nUčitaj sve komentare (62)


Početna » Svet » Lavrov: Zapad je Rusiji objavio totalni hibridni rat, teško je predvideti koliko će trajati\nFoto: EPA-EFE/RUSSIAN FOREIGN AFFAIRS MINISTRY / HANDOUT MANDATORY CREDIT HANDOUT EDITORIAL USE ONLY/NO SALES\nMinistar spoljih poslova Rusije Sergej Lavrov izjavio je danas da je teško predvideti koliko će hibridni rat Zapada protiv Rusije potrajati, ali je upozorio da će njegove posledice svi osetiti.\n„Kolektivni Zapad je Rusiji objavio totalni hibridni rat i teško je predvideti koliko će on trajati, ali je jasno da će posledice osetiti sve zemlje, bez izuzetka“, rekao je Lavrov u obraćanju pred Savetom za spoljnu i odbrambenu politiku, prenosi Sputnjik.\nOn je istakao da je Zapad krađom tuđe aktive u potpunosti potkopao svoju reputaciju kao predvidivog partnera, sa kojim se moguće dogovarati.\nPrema njegovim rečima, niko više nije osiguran od eksproprijacije i „državne piraterije“, zbog čega ne samo Rusija, već i mnoge druge zemlje trenutno rade na tome da smanje zavisnost od američkog dolara, od zapadne tehnologije i njihovog tržišta.\n„Siguran sam da demonopolizacija svetske ekonomije više nije toliko daleka budućnost“, naglasio je šef ruske diplomatije.\nLavrov je kazao da zapadni političari treba da razumeju da su njihovi pokušaji da izoluju Rusiju osuđeni na propast, što mnogi svetski stručnjaci počinju da potvrđuju, doduše ne tako javno, jer je se još smatra da je to „politički nekorektno“.\nZbližavanje Rusije sa zemljama van kruga „zlatne milijarde“, kao što su Kina i Indija, je neizbežan proces i to se dešava na uzajamnoj osnovi, rekao je Lavrov.\nOcenio je da su rusko-kineski odnosi trenutno najbolji u istoriji, a radi se na jačanju i strateškog partnerstva sa Indijom, Alžirom, Egiptom, kao i sa zemljama Persijskog zaliva.\n„U ovom presudnom trenutku se formira mesto Rusije, kao i svih drugih zemalja, u budućoj arhitekturi svetskog poretka“, poručio je Lavrov.\nOn je posebno kritikovao Evropsku uniju, za koju je rekao da je izgubila i poslednje znake samostalnosti i potpuno se sjedinila sa NATO.\nEvropska unija se bespogovorno integrisala u anglo-saksonske planove o uspostavljanju unipolarnog sveta, pri čemu je žrtvovala kvalitet života svojih građana i njihove fundamentalne interese za račun Sjedinjenih Država, rekao je Lavrov, prenosi Tas.\nLavrov je u tom kontekstu podsetio i na razgovor iz decembra 2013. godine tadašnje pomoćnice američkog državnog sekretara Viktorije Nulad sa američkim ambasadorom u Kijevu, u vezi sa dešavanjima na Majdanu.\n„Ona je tada objasnila koja je uloga Evropske unije u planovima Vašingtona da reformiše Ukrajinu i njene reči su se u potpunosti obistinile“, kazao je Lavrov.\nNuland je tada s nipodaštavanjem govorila o pokušajima Brisela da posreduje u Ukrajini i rekla je „Znaš, j..eš Evropsku uniju, tačno tako“.\nhibridni ratMinistar spoljih poslova RusijeRusijaSergej LavrovSukob Ukrajine i RusijeUkrajinazapad\nTri vojnika i troje dece stradalo je danas u samoubilačkom bombaškom napadu blizu vozila bezbednosnih snaga u severozapadnom Pakistanu, blizu granice sa Avganistanom, javili su danas zvaničnici.\nBLOG UŽIVO Finska podnela zahtev za pristup NATO-u; Ruska raketa raznela ukrajinski vojni objekat u Lavovu\nRegion • danas 12:58\nCilj Dodika i Čovića je uništavanje BiH, Srbija i Hrvatska podržavaju secesioniste, “legitimno predstavljanje” mora biti odbačeno\nNačelo legitimnog predstavljanja mora biti odbačeno, piše u nacrtu...\nNakon pobede Ukrajine na ovogodišnjoj Pesmi Evrovizije, oglasili su...


Izveštaje je predstavio ministar spoljnih poslova Nikola Selaković. Tom prilikom je upoznao članove Odbora sa aktivnostima Ministarstva na realizaciji spoljne politike Republike Srbije u skladu sa nacionalnim interesima i spoljnopolitičkim prioritetima.\nTokom rasprave, članovi Odbora su se interesovali o konkretnim pitanjima iz domena međunarodnih odnosa, bilateralne i multilateralne saradnje i regionalne saradnje.\nČlanovi Odbora su većinom glasova prihvatili izveštaje o radu Ministarstva spoljnih poslova za period od 28. oktobra 2020. godine do 31. oktobra 2021. godine.\nSaziv 42. sednice Odbora za spoljne poslove – 22.12.2021.


Pol Sinjak - Žena sa kišobranom Istaknut\nSlika Žena sa kišobranom je poslednja u seriji slika bliske porodice i prijatelja Pola Sinjaka. U pogledu na ženu koja se sklonila pod kišobranom, on je preuzeo temu na otvorenom, koju su već koristili impresionisti, naročito Klod Mone. Međutim, Pol Sinjak tumači ovu temu u čistom neoimpresionističkom stilu.\nNa slici Žena sa kišobranom je prikazan istovremeni kontrast boja, posebno zelena-narandžasta/crvena i žuta-ljubičasta. Slika je u dve dimenzije, bez iluzije dubine, a modelovanje je ograničeno na igru senki preko lica žene. Stilizovani efekat slike istaknut je hijeratično postavljenim modelom poput arabeske sa rukavima. Dekorativni izgled za kojim je Pol Sinjak težio naglašeni su kišobranom i detaljima kao što su stilizovani cvet ili resa na dršci.\nPročitano 3834 puta\tPoslednji put izmenjeno Utorak, 29 Septembar 2015 12:06\nŽena sa kišobranom\nPortret Berte Sinjak\nViše iz ove kategorije « Kamil Koro - Dama u plavom\tSesar Antonio Molina - O Žoržu de la Turu »\nVi ste ovde: Home Paleta Pol Sinjak - Žena sa kišobranom


U Podgorici je 17. jula organizovana konferencija ROMACTED: Promovisanje dobrog upravljanja i osnaživanja romske zajednice na lokalnom nivou, koji je zajednički program Evropske Unije i Savjeta Evrope. U okviru konferencije, organizovano je potpisivanje Memoranduma o razumijevanju za učešće u programu sa predstavnicima osam crnogorskih lokalnih samouprava, koji je u ime opštine Bijelo Polje potpisao predsjednik Petar Smolović.\nCilj Programa je da pomogne jačanju političke volje i održivih načina demokratskog upravljanja na lokalnom nivou, osnaživanju romske i egipćanske zajednice, te da poboljša i ojača spremnost, kapacitete, znanja i vještine institucija koje rade na sprovođenju programa inkluzije. Uvodna izlaganja su imali Leon Đokaj, generalni direktor Direktorata za unaprjeđenje i zaštitu prava manjinskih naroda u Ministarstvu za ljudska i manjinska prava, Herman Spitz, šef za saradnju u Delegaciji EU u Crnoj Gori i Marcos Andrade, menadžer ROMACTED programa Savjeta Evrope, tim za Rome i Putnike.\nPredsjednik Opštine Bijelo Polje Petar Smolović izrazio je zadovoljstvo što je sa Savjetom Evrope i Ministarstvom za ljudska i manjinska prava potpisan Memorandum o saradnji u ime Opštine Bijelo Polje, koja se našla među osam iz Crne Gore i 60 opština iz sedam država koje su obuhvaćene ovim projektom.\n-Cijenim da je pitanje inkluzije Roma veoma važno pitanje za čitavo crnogorsko društvo jer se Romi svakodnevno susreću s brojnim izazovima, poput društvene isključenosti, segregacije i marginalizacije koje vode ka nedostatku obrazovanja, nezaposlenosti, stanovanju, kao i veoma rasprostranjenom siromaštvu, ističe Smolović.\nPredsjednik Opštine kaže da je u cilju unapređenja položaja Roma na nivou lokalne samouprave, važno je donošenje lokalnog plana akcije, čija je izrada u toku kao zvaničnog, strateškog dokumenta koji definiše pravce djelovanja opštine u raznim oblastima ali i jasne mehanizme pomoću kojih se može pratiti ostvarivanje ciljeva.\n-Naša opština je spremna i odlučna da se uhvati u koštac sa postojećim izazovima i želimo da obezbijedimo plodno tlo za okončanje diskriminacije, te na taj način omogućimo svim stanovnicima naše opštine da dosegnu svoj puni potencijal, što je jedini način da se osigura bolja budućnost. Vjerujemo da ćemo potpisivanjem ovog Memoranduma stvoriti još bolje uslove za život u zajednici, da ćemo zajedničkim snagama kroz partnerstvo više društvenih činilaca poboljšati standard i uslove života Roma i na taj način zaokružiti paket podrške prema ovoj ciljnoj grupi, zaključio je Smolović.\nPredsjednica Odbora za društvene djelatnosti Zajednice opština Crne Gore i sekretarka Sekretarijata za lokalnu upravu Opštine Bijelo Polje Saida Čikić je istakla da lokalne samouprave imaju vrlo važnu ulogu u unapređenju položaja Roma, s obzirom da se, kako je pojasnila, većina strateških mjera ostvaruje upravo na lokalnom nivou.\n-Zajednica opština, kroz zastupanje zajednički utvrđenih interesa svojih članica, radi na razvoju i unapređenju lokalne samouprave i efikasnijem obavljanju njihovih nadležnosti u interesu lokalnog stanovništva. Zajednica opština pripremila model Akcionog plana, koji je usklađen sa međunarodnim dokumentima, objasnila je Čikić.\n-Romi ne smiju ostati na marginama društvenih zbivanja. Mora im se pružiti veća podrška, a smatram da je ovaj projekat jedan od načina, a mi, kao ozbiljno i odgovorno društvo, u obavezi smo da, pitanje Roma tretiramo tako“, zaključila je Čikić.


Naučnici utvrdili: Spuštena temperatura na kojoj se zamrzava voda - 10.12.2021, Sputnik Srbija\nNaučnici utvrdili: Spuštena temperatura na kojoj se zamrzava voda\nNaučnici su utvrdili da voda može da se ne zamrzne do temperature niže od one koja je bila do sada poznata. 10.12.2021, Sputnik Srbija\nKreirajući led od malih kapljica vode, veličine samo par stotina molekula, naučnici su došli do novih saznanja o načinu na koji voda prelazi u čvrsto agregatno stanje.Način na koji voda prelazi u led važan je za razumevanje velikog broja prirodnih procesa, kao što su klimatske fluktuacije, dinamika oblaka, kruženje vode u prirodi, kao i način na koji pojedine životinje opstaju u ledenim uslovima, piše „Lajvsajens“.Voda može da ostane tečna do minus 44 stepenaPojedine životinjske vrste, kao što su neke žabe, mogu da prežive izuzetno niske temperature tako što im se tela zamrznu i dođu u stanje hibernacije. Led može da probije ćelijsku membranu, pa one moraju da imaju posebne mehanizme koji sprečavaju zamrzavanje na ćelijskom nivou, a razumevanje kako se voda zamrzava doprinosi i razumevanju tih ekstremnih karakteristika pojedinih organizama.Osnovno pravilo je da se voda zamrzava na nula stepeni Celzijusa, ali u zavisnosti od mnogih činilaca, voda može ostati tečna i do minus 38 stepeni. Međutim, naučnici su sada uspeli da tu temperaturu spuste čak do minus 44 stepena, stoji u novoj naučnoj studiji objavljenoj u časopisu „Nejčr komjunikejšns“.Dva su ključna razloga za takav naučni proboj: radi se o veoma malim kapljicama vode i veoma mekoj površini. Naučnici su počeli eksperiment sa kapljicama promera 150 nanometara, što je tek malo više od veličine virusa gripa, a smanjivali su ih sve do dva nanometra, što je bila veličina kapljice u kojoj je bilo samo 275 molekula vode.Meki materijal koji su naučnici koristili je oktan, ugljovodonik koji je okruživao svaku kapljicu u porama nano-veličine u membrani anodizovanog aluminijum oksida. To je omogućilo da kapljice poprime okrugliji oblik, sa većim pritiskom, što je ključno u sprečavanju zamrzavanja na niskim temperaturama, navode naučnici.Važno za prevenciju nastanka ledaPošto je u suštini nemoguće posmatrati proces smrzavanja kod tako malih dimenzija, naučnici su merili električnu provodljivost, pošto je led provodljiviji od vode, kao i svetlost emitovanu u infracrvenom spektru, kako bi utvrdili tačan momenat i temperaturu na kojoj su kapljice prešle iz tečnog u čvrsto agregatno stanje.Što je kapljica vode manja, potrebna je niža temperatura da bi se led formirao, utvrdili su naučnici, a za kapljice veličine 10 nanometara i manje, taj odnos se dramatično menja. Tako su izmerili da je za najmanje kapljice potrebna temperatura od čak minus 44 stepena Celzijusa da bi došlo do formiranja leda.Gasemi kaže kako bi ovo saznanje moglo da znači mnogo za prevenciju nastanka leda na materijalima koje prave ljudi, na primer u avio-industriji ili na energetskim sistemima.Ako se voda na mekim površinama sporije zamrzava, inženjeri bi mogli da naprave kombinaciju mekih i tvrdih materijala kako bi sprečili nastanak leda na površinama.\nsvet, voda, led, zamrzavanje, nauka i tehnologija\n© Sputnik / Ilья Timin / Uđi u foto-galerijuLed, reka\nNaučnici su utvrdili da voda može da se ne zamrzne do temperature niže od one koja je bila do sada poznata.\nKreirajući led od malih kapljica vode, veličine samo par stotina molekula, naučnici su došli do novih saznanja o načinu na koji voda prelazi u čvrsto agregatno stanje.\nNačin na koji voda prelazi u led važan je za razumevanje velikog broja prirodnih procesa, kao što su klimatske fluktuacije, dinamika oblaka, kruženje vode u prirodi, kao i način na koji pojedine životinje opstaju u ledenim uslovima, piše „Lajvsajens“.\nVoda može da ostane tečna do minus 44 stepena\nPojedine životinjske vrste, kao što su neke žabe, mogu da prežive izuzetno niske temperature tako što im se tela zamrznu i dođu u stanje hibernacije. Led može da probije ćelijsku membranu, pa one moraju da imaju posebne mehanizme koji sprečavaju zamrzavanje na ćelijskom nivou, a razumevanje kako se voda zamrzava doprinosi i razumevanju tih ekstremnih karakteristika pojedinih organizama.\nOsnovno pravilo je da se voda zamrzava na nula stepeni Celzijusa, ali u zavisnosti od mnogih činilaca, voda može ostati tečna i do minus 38 stepeni. Međutim, naučnici su sada uspeli da tu temperaturu spuste čak do minus 44 stepena, stoji u novoj naučnoj studiji objavljenoj u časopisu „Nejčr komjunikejšns“.\nDva su ključna razloga za takav naučni proboj: radi se o veoma malim kapljicama vode i veoma mekoj površini. Naučnici su počeli eksperiment sa kapljicama promera 150 nanometara, što je tek malo više od veličine virusa gripa, a smanjivali su ih sve do dva nanometra, što je bila veličina kapljice u kojoj je bilo samo 275 molekula vode.\n„Koristili smo različite veličine kako bismo razumeli u kojim uslovima će se formirati led - na kojoj temperaturi i pri kojoj veličini kapljice. I što je još važnije, utvrdili smo da se kod pokrivanja kapljica mekim materijalom, temperatura zamrzavanja spušta izuzetno nisko“, kaže Hadi Gasemi, profesor Univerziteta Hjuston.\nMeki materijal koji su naučnici koristili je oktan, ugljovodonik koji je okruživao svaku kapljicu u porama nano-veličine u membrani anodizovanog aluminijum oksida. To je omogućilo da kapljice poprime okrugliji oblik, sa većim pritiskom, što je ključno u sprečavanju zamrzavanja na niskim temperaturama, navode naučnici.\nVažno za prevenciju nastanka leda\nPošto je u suštini nemoguće posmatrati proces smrzavanja kod tako malih dimenzija, naučnici su merili električnu provodljivost, pošto je led provodljiviji od vode, kao i svetlost emitovanu u infracrvenom spektru, kako bi utvrdili tačan momenat i temperaturu na kojoj su kapljice prešle iz tečnog u čvrsto agregatno stanje.\nCC0 / Pixabay/12019 / Odmrzavanje aviona na aerodromu\nOdmrzavanje aviona na aerodromu\nCC0 / Pixabay/12019 /\nŠto je kapljica vode manja, potrebna je niža temperatura da bi se led formirao, utvrdili su naučnici, a za kapljice veličine 10 nanometara i manje, taj odnos se dramatično menja. Tako su izmerili da je za najmanje kapljice potrebna temperatura od čak minus 44 stepena Celzijusa da bi došlo do formiranja leda.\nGasemi kaže kako bi ovo saznanje moglo da znači mnogo za prevenciju nastanka leda na materijalima koje prave ljudi, na primer u avio-industriji ili na energetskim sistemima.\nAko se voda na mekim površinama sporije zamrzava, inženjeri bi mogli da naprave kombinaciju mekih i tvrdih materijala kako bi sprečili nastanak leda na površinama.\nKljuč nevidljivosti: Naučnici izveli čudan kvantni eksperiment /video/\n20 Novembar 2021, 20:28\nBliži se zima: Zašto se javlja „alergija na hladnoću“ i kako da je sprečite\n22 Septembar 2021, 10:15


Zaključci sastanka lidera u okviru procesa "Brdo -Brioni" - Klix.ba\n8.6.2015. u 21:29\nLideri uključeni u proces Brdo - Brioni održali su danas sastanak u Budvi. U diskusiji na plenarnoj sjednici ponovili su opredijeljenost za članstvo u EU kao garanciju za održavanje mira i stabilnosti u regiji.\nLideri su izrazili i posvećenost saradnji u rješavanju svih političkih i ekonomskih pitanja putem otvorenog i stalnog dijaloga.\nLideri se slažu da dalje doprinose stvaranju jedne stabilne i prosperitetne regije. Treba se suzdržati od bilo kakve retorike ili aktivnosti koje bi doprinosile povećanju napetosti.\nProces proširenja pokazao se kao efikasan mehanizam za transformiranje i moderniziranje zemalja koje su se prijavile za članstvo, kako bi im bio omogućen prijem u EU.\nMeđutim, to ne može zamijeniti odgovornosti samih zemalja da osiguraju implementiranje ambicioznih strukturalnih reformi, ojačaju vladavinu prava i razriješe preostala otvorena bilateralna i regionalna pitanja među zemljama Jugoistočne Evrope.\n"Poteškoće s kojima se suočavaju neke zemlje u regiji, u smislu pravovremenog ispunjavanja uspostavljenih kriterija, usporavaju proces pristupanja i usporavaju dinamiku unutrašnje konsolidacije regije; kao posljedica ovakvo stanje hrani osjećaj razočarenja kod stanovništva i pruža plodno tlo za populizam, koji se oslanja na reviziju neriješenih političkih i međuetničkih tenzija", ističe se.\nTo dalje, kako se navodi, utječe na podršku proširenju EU kod zemalja članica EU i tako konsolidira ovaj začarani krug. Osim usporavanja procesa proširenja, postojeća ekonomska kriza i tekući globalni izazovi u oblasti sigurnosti, posebno radikalizmi, čine ovu regiju još ranjivijom za vanjske destabilizujuće faktore.\n"Stoga je neophodno povećati političku uključenost Evropske unije, kad je u pitanju proces proširenja i iznova postaviti pitanje proširenja visoko na političkom dnevnom redu EU", dodaje se.\nImajući na umu da je ovoj regiji potrebna ažurirana dugoročna strategija, lideri u okviru procesa "Brdo-Brioni“ izražavaju opredijeljenost što doprinosi kreiranju jasne vizije i plana za osiguranje stabilnosti Jugoistočne Evrope u okviru EU.\n"Proces proširenja mora postati sveobuhvatniji. Uz unaprijeđenu regionalnu saradnju, regionalni forumi na visokom nivou treba da podrže zemlje učesnice u uspostavi operativnih tržišnih ekonomija koje imaju održiv ekonomski razvoj, pomognu u uspostavi klime za investiranje u regiji, te razviju transportnu i energetsku infrastrukturu i promoviraju vladavinu prava. Kao što je ranije navela Evropska komisija i ponovilo Vijeće u svojim zaključcima, poboljšano poslovno okruženje i bolja međusobna povezanost zemalja u regiji, kao i njihova povezanost s EU, postali su važni elementi napora EU ka proširenju, kojima se postiže održivi razvoj i osigurava zapošljavanje, posebno zapošljavanje mladih. Jedan poboljšani program mobilnosti mladih, uključujući više stipendija i mogućnosti za profesionalne obuke, također bi trebalo da predstavlja sastavni dio novog angažmana EU u regiji", navodi se.\nLideri podržavaju zajedničke univerzitetske programe i programe razmjene studenata zemalja regije i EU. U tom smislu, lideri procesa "Brdo-Brioni“ nastavit će davati podršku i razrađivati Pozitivni program za mlade na zapadnom Balkanu, koji je iniciran u okviru procesa "Brdo-Brioni" i pokrenut uz pomoć Evropske komisije na sastanku ministara vanjskih poslova 23. aprila ove godine u mjestu Brdo, čija implementacija će biti nastavljena na Summitu zapadnog Balkana u Beču. U tom smislu, lideri prepoznaju projekt "Dijalog za budućnost" i ohrabruju njegovo širenje na Jugoistočnu Evropu.\nLideri prepoznaju potrebu da različite regionalne inicijative budu koordinirane i da među njima bude osigurana koherentnost.\nRegionalni forumi i inicijative predstavljaju dodatni mehanizam za traženje svima prihvatljivih rješenja za otvorena politička pitanja putem stalnog političkog dijaloga.\nEvropska komisija i Služba za vanjske poslove EU (European External Action Service - EEAS) treba da koriste politički utjecaj i pomognu u skladu s potrebama.\nDebata među liderima još jednom je naglasila potrebu da bude organiziran skup EU na visokom nivou, na kojem će EU iznova potvrditi opredjeljenja i konkretizirati svoj pristup da održava stabilnost i prosperitet regije putem novog pristupa proširenju EU.\nLideri su se složili da upute pismo predsjedavajućem Evropskog vijeća, u kojem će ga pozvati da održi poseban skup Evropskog vijeća o budućnosti proširenja.\nLideri procesa "Brdo-Brioni" pozdravljaju napredak Crne Gore u pregovorima o pristupanju EU. Dalji napredak u oblasti vladavine prava, koji će voditi ka vidljivim rezultatima na terenu u Crnoj Gori, pomoći će unapređenju pregovora o pristupanju te zemlje EU.\nAlbanija, Hrvatska i Slovenije daju snažnu podršku članstvu Crne Gore u NATO savezu, kao snažnom podsticaju regionalnoj stabilnosti.\nLideri pozdravljaju ambiciju nove vlade u BiH da provede socio-ekonomske reforme i poboljša demokratsku optimizaciju pravnih i političkih sistema, u skladu s novim pristupom postavljenim od Evropske unije.\nLideri prepoznaju i potrebu za stalnim aktivnim angažmanom Evropske unije na najvišem političkom nivou, s ciljem davanja podrške implementaciji potrebnih reformi da bi se osiguralo da BiH nastavi svoj pravac ka Evropskoj uniji.\nLideri podstiču Bosnu i Hercegovinu da odmah počne s implementacijom plana inicijalnih reformi i podnese zahtjev za članstvo u Evropskoj uniji, čim ostvari neki napredak na planu reformi.\nAlbanija, Hrvatska i Slovenija također podržavaju napredak BiH ka članstvu u NATO paktu tako što joj odobravaju aktivaciju Akcionog plana za članstvo (MAP).\nLideri prepoznaju važnu ulogu koju igra Srbija u regionalnoj stabilnosti i pozdravljaju tekuće pregovore o članstvu.\nLideri razumiju da progres, u skladu s okvirima pregovora o članstvu, uključujući i potpunu implementaciju Beograd - Priština dogovora, će omogućiti da otpočne prvo poglavlje pregovora s EU čim prije.\nLideri prepoznaju konstruktivnu ulogu Albanije u regionalnoj saradnji i podržavaju otvaranje pregovora o pristupanju, uz razumijevanje da se određeni uvjeti, posebno oni koji se tiču vladavine prava, ispune na vrijeme.\nLideri pozdravljaju činjenicu da je Vijeće počelo raspravu o Prijedlogu odluka za potpisivanje i zaključivanje Ugovora o stabilizaciji i pridruživanju s Kosovom i raduju s njegovom potpisivanju, zaključivanju i stupanju na snagu u što kraćem roku.\nLideri naglašavaju važnost implementacije Ugovora o stabilizaciji i pridruživanju i potrebnih reformi vezanih za to. Također je važno da Kosovo nastavi dijalog sa Srbijom i ostvari napredak u normaliziranju odnosa između Beograda i Prištine.\nLideri prepoznaju da je ostvaren napredak u ispunjavanju kriterija za liberalizaciju viznog režima i podstiču Evropsku komisiju da ubrza taj proces.\nLideri procesa "Brdo-Brioni" pozdravljaju angažman EU u stabilizaciji trenutne političke situacije u Makedoniji, s ponovnim uspostavljanjem dijaloga i obnavljanjem povjerenja u institucije kroz fer i legitimne istrage optužbi.\n"Fer, kredibilna i transparentna istraga događaja u Kumanovu je neophodna. Stoga, lideri procesa "Brdo-Brioni" očekuju da će naredni sastanak političkih lidera iz Makedonije i Bruxellesa donijeti konačno i trajno rješenje trenutne političke krize", navodi se.\nRješenje političke krize, zajedno s potpunim preporukama s terena o vladavini prava, nezavisnosti pravnog sistema i slobode medija, vodili bi ka nastavku integracije zemlje ka EU i NATO-u.\nLideri pozdravljaju namjere predsjednika Slovenije i Hrvatske da posjete Skoplje i doprinesu ponovnom uspostavljanju političkog dijaloga i prevladavanju trenutne političke krize.\nU pogledu Konferencije o klimatskim promjenama Pariz 2015, davanje od EU predviđenih i na nacionalnom nivou određenih doprinosa globalnom dogovoru je važan politički signal u podršci ambicioznom, univerzalnom i pravomoćnom ugovoru, koji se odnosi na sve strane.\nLideri ukazuju da će pravovremeno saopćiti svoje predviđene i na nacionalnom nivou određene doprinose pred Konferenciju u Parizu.\n"Lideri su se složili da BiH bude domaćin sljedećem proces summitu 'Brdo-Brioni' ", saopćila je Služba za odnose s javnošću Predsjedništva BiH.\nBudva BiH na putu ka EU\nZavršen Sea Dance, trodnevni audio-vizuelni spektakl uz svjetske zvijezde i 50.000 posjetilaca\n04.09.2018. u 20:56\nMoskva: Ruski bombarder Tu-95 promašio pistu, zapalio se motor\n08.06.2015. u 21:36\n08.06.2015. u 21:18


Univerzitet u Beogradu pao je na Šangajskoj listi najboljih svetskih univerziteta, koja je objavljena juče, za više od sto mesta i nalazi se negde oko 420 pozicije.\nDrugu godinu zaredom UB sklizno je na Šangajskoj listi, iako se očekivalo da ove godine ostane u 400 univerziteta. Međutim, došlo je do pada, pa se nalazi između 400. i 500. mesta. Najbolju poziciju Univerzitet u Beogradu ostvario je 2017. godine, kada je zauzeo 284. mesto u svetu, prošle godine takođe je došlo do pada za 18 mesta, kada je zauzeo 302. mesto.\nNa već objavljenoj Šangajskoj listi za 2019. godinu po naučnim oblastima, Univerzitet u Beogradu je pao u većini oblasti, a skok je zabeležen u kliničkoj medicini i javnom zdravlju.\n- Univerzitet u Beogradu se na prestižnoj Šangajskoj listi nalazi između 401. i 500. mesta od rangiranih 1.000 univerziteta u svetu. Pozicija Univerziteta u Beogradu u okviru ovog rangiranja pomerila se naniže u odnosu na stabilno zauzimanje ranga oko 300. mesta u prethodne tri godine, prvenstveno zahvaljujući činjenici da pojedine zemlje, naročito one u istočnoj Aziji, sve više ulažu značajna sredstva u osnaživanje i pozicioniranje svojih univerziteta - saopštio je UB.\nOve godine lista je proširena sa 500 na 1.000, pa se među najboljima našao i Univerzitet u Novom Sadu, i to u grupi između 900. i 1.000. mesta. I ove godine, Harvard je na prvom mestu najboljih univerziteta u svetu na ovoj prestižnoj listi, a slede ga Stenford, Kembridž, MIT, Berkli, Prinston, Oksford, Kolumbija, Kalifornijski institut za tehnologiju i Univerzitet u Čikagu, koji je na desetoj poziciji.\n- Pad nije neočekivan, to se znalo i očekivalo jer su pokazatelji to nagoveštavali već prethodnih nekoliko meseci. Nadam se da ćemo uspeti da popravimo ambijent u Srbiji i da će on biti kompetitivniji i stimulativniji za nauku i obrazovanje - rekla je ona.\nIZGUBIO KONTROLU NAD VOZILOM Jeziva nesreća u Rusiji, autobus udario u betonski zid, jedna osoba poginula\nČOVEK I ŽENA IZBODENI NA SMRT U NEMAČKOM METROU: Policija tvrdi da je reč o nasilju u vezi\nStanovnici Rusije zabrinuti posle eksplozije: Pamtimo Černobil\nDevojka povređena na Zelenom vencu


HNS traži usvajanje privremenog finansiranja i hitno formiranje vlasti - Istinito.com - Ne budi ovca!\nPočetna > BIH > Politika > HNS traži usvajanje privremenog finansiranja i hitno formiranje vlasti\n23. Jula 2019. Istinito247Leave a Comment on HNS traži usvajanje privremenog finansiranja i hitno formiranje vlasti\nHrvatski narodni sabor (HNS) pozvao je članove Savjeta ministara u tehničkom mandatu da donesu odluku o privremenom finansiranju institucija, a predstavnike srpskog i bošnjačkog naroda da hitno pristupe formiranju vlasti na nivou BiH.\n– Iako su ključni politički segmenti u vezi sa formiranjem vlasti na nivou BiH, te nemogućnošću pronalaska političkog kompromisa za formiranje novog Savjeta ministara i dalje na dnevnom redu, usvajanje odluke o privremenom finansiranju institucija BiH mogao bi biti pozitivan pomak prema konačnom usaglašavanju političke agende i stvaranja izvršne vlasti na nivou BiH nakon posljednjih opštih izbora održanih prije gotovo 10 mjeseci – saopšteno je iz HNS.\n– Podržavanje i izglasavanje odluke o privremenom finansiranju institucija BiH je upravo test spremnosti da načelo kompromisa bude stavljeno kao ključni faktor za buduće partnere na nivou BiH. Pokušaji manipulacije pojedinih politika i stvaranja obrnutih teza očigledan su primjer ko koči procese u radu Parlamentarne skupštine BiH i formiranju novog saziva Savjeta ministara – navode iz HNS.\n– Sabor poziva predstavnike druga dva naroda da se u najkraćem roku pristupi formiranju novog Savjeta ministara što bi konsolidovalo ključne segmente funkcionisanja vlasti na nivou BiH. Upravo na ovakvim primjerima pokazuje se briga za zemlju, njeno funkcionisanje i vladavinu prava i da takvim primjerom dokažu da BiH neće i ne smije biti talac bilo čijih političkih ucjena, kao i obmanjivanja javnosti – poručili su iz HNS.\nTagged formiranje vlasti hns istinito


Hoće li građani RS nasjesti propagandi i teorijama zavjere Mehmedalije Nuhića? – SodaLIVE.ba | Lukavački info portal\nHoće li građani RS nasjesti propagandi i teorijama zavjere Mehmedalije Nuhića?\nDnevni list Pres nedavno je posvetio naslovnu stranu samozvanom političkom analitičaru iz Lukavca Mehmedaliji Nuhiću, koji je rekao da se demonstranti iz Tuzle naoružavaju i da su spremni doći i u Republiku Srpsku ukoliko se protesti prošire. Nuhić je, takođe, konstatovao da je funkcija socijalnog bunta nasilna unitarizacija BiH. Samo koji dan kasnije, ali nakon što je više medija u RS i Srbiji prenijelo tu informaciju, ispostavilo se da je Mehmedalija Nuhić komunalni inspektor.\nAli da nacionalna homogenizacija na način zamišljen u propagandnoj mašineriji režima RS neće proći – potvrđuje i stav predsjednika Veterana Vojske Republike Srpske Duška Vukotića:\nAli bez obzira na tu opasnost, predsjednik RS i Saveza nezavisnih socijaldemokrata Milorad Dodik uveliko vodi kampanju upravo u tom pravcu. Gostujuću nedavno na Radio televiziji Republike Srpske, Dodik je izjavio da su 99 odsto demonstranata Bošnjaci i “da pojedince plaćaju iz kancelarije izvršne direktorice Fonda za humanitarno pravo u Srbiji Nataše Kandić”. On je, takođe, optužio najveću opozicionu partiju u RS – Srpsku demokratsku stranku da je učestvovala u globalnoj pripremi haosa u tom entitetu i BiH.\nOpasnost od rata spin je vlasti RS jer jedino njima odgovara atmosfera zastrašivanja u kojoj će targetirati isključivo svoje neistomišljenike – slažu se sagovornici RSE. Ono u šta ipak niko ne sumnja jeste da vlast u Republici Srpskoj već vodi specijalni rat, čiji je isključivi cilj sačuvati fotelje i obezbijediti glasačke poene u izbornoj godini.\nNe znam u kojoj stranci je “ANALITIČAR”Nuhic,mogu da pogadjam,SDA ili SDP,pa nije ni čudo,kad se vidi,da su mentori te stranke sa SNDS napravili koaliciju da ruše sve njima nepodobne.Sad tužilaštvo ako i ono nije pod palicom tih stranaka,mora da preispita takve tvrdnje od TZ “ANALITIČARA”iz prostog razloga,jer to je PROVJERENA METODA,HUSKANJA i borba za vlast.\nkoji je taj mehmedalija , ***


Platforma "Tvrđava mira" od 7. juna u Novom Sadu\nHomeVestiPlatforma “Tvrđava mira” od 7. juna u Novom Sadu\nNakon programskih platformi Doček, Kaleidoskop i Budućnost Evrope, u okviru projekta “Novi Sad 2021 – Evropska prestonica kulkture“ u Novom Sadu, od 7. juna do 7. jula biće realizovana četvrta programska platforma Tvrđava mira čiji je cilj da se kroz kulturu i umetnost Novi Sad afirmiše kao simbol regionalnog pomirenja.\nTim povodom, u Gradskoj kući održana je konferencija za novinare na kojoj su se prisutnima obratili član Gradskog veća za kulturu Dalibor Rožić, direktor Fondacije „Novi Sad 2021 – Evropska prestonica kulture“ Nemanja Milenković, viši savetnik za kreativne industrije i turizam predsednika Vlade Srbije Ana Ilić, direktor UO “Egzit fondacije“ Ivan Petrović, predstavnik Saveta za regionalnu saradnju Nikola Gaon i direktor NEO festivala Marko Miletić.\nČlan Gradskog veća za kulturu Dalibor Rožić rekao je da programska platforma Tvrđava mira proizilazi iz strategija i planova koje Grad i Fondacija zajedno realizuju.\n– Gradska uprava za kulturu, u saradnji sa svim akterima iz ove oblasti planski i strateški razvija ovaj resor, sprovodeći jedinstvenu kulturnu politiku. Proces strateškog razvoja kulture možemo pratiti od druge polovine 2016. godine kada smo usvojili Strategiju kulturnog razvoja grada, napisali završnu aplikaciju i dobili titulu Evropske prestonice kulture. U međuvremenu, pokrenuli smo Forum za kulturu, mnoge infrastrukturne projekte, osnovali smo dve nove ustanove kulture, sprovodimo akcione planove, a pomenuo bih i Projekat 33 u okviru kojeg sve novosadske ustanove kulture izrađuju svoje petogodišnje planove rada – izjavio je Dalibor Rožić i dodao – Sve to jeste svojevrsni agens za promenu samopercepcije. Naša želja je da kulturu približimo centralnim politikama grada, jer je kultura važno polje života koje povezuje ljude, jača osećaj pripadnosti zajednici i formira identitet jedne sredine. Nadam se da će platforme koje smo pokrenuli nastaviti da žive i da će ostati kao legat i posle 2021. godine.\nViši savetnik Predsednika vlade Ana Ilić istakla je da je Novi Sad pravi primer kako se kroz kreativne industrije može razvijati grad i kako se mogu stvarati nove vrednosti.\n– Putem ove Platforme želimo da pokažemo svetu da imamo ljude koji su zaista kreativni, autentični i inovativni, kroz sve delatnosti društva i da je to naša najveća snaga – naglasila je Ana Ilić.\nIvan Petrović je ocenio da „Egzit“ od svog osnivanja radi na promociji izgradnje mira u regionu i poznat je kao mesto okupljanja mladih iz bivših jugoslovenskih republika i to u veoma vedroj i prijateljskoj atmosferi.\n– Kroz istoriju je evidentno da je društvo u celini napredovalo i razvijalo se upravo u periodima kada je duže trajao mir. Predstavićemo novu kulturno-turističku atrakciju Novog Sada i Srbije, 28. juna, koja je originalno umetničko delo Joko Ono, a napravljena je na osnovu modela šajke, tradicionalnog srpskog broda vojnika graničara iz doba Vojne krajine – rekao je Petrović.\nKako je saopšteno na konferenciji, u okviru brojnih programa koji će biti realizovani tokom Tvrđave mira su i predstava “Priča o vojniku“ u Studiju M, 8. juna u 20 časova, i to kao deo NEO festivala, kao i koncert Sevdah, u Sinagogi 9. juna u 20 časova.